
Studija 


Bosna između Istoka i Zapada 


U pjesmama arapskih pjesnika posvećenim Bosni i Hercegovini očituje 
se historijsko obrazovanje njihovih autora koje, kroz ljepotu i sjaj poezije, 
progovara o tome kako je Bosna i Hercegovina predstavljala most što je jačao 
civilizacijske i kulturne veze između Istoka i Zapada. Ovaj fenomen nas- 
taje s dolaskom islama u Bosnu 1463. godine i Hercegovinu 1482. godine. 
S početkom širenja islama u Bosni i Hercegovini javljaju se utjecaji dviju 
civilizacija, islamske i orijentalne, da bi u potpunosti ovladali zemljom tokom 
perioda osmanske vladavine, koja je trajala približno pet stoljeća, sve dok 
nije poljuljana izbijanjem Balkanskog rata 1912. godine i okončala se s kra- 
jem Prvog svjetskog rata u novembru 1918. godine. Kraj rata su, kao neki od 
njegovih najistaknutijih rezultata, obilježili upravo pad Osmanskog carstva i 
osnivanje Kraljevine Jugoslavije, koja je obuhvatala Srbiju, Crnu Goru, Hr- 


vatsku, Sloveniju i Bosnu i Hercegovinu. 


Dakle, korijeni posebno arapske, ali i općenito orijentalne kulture u Bos- 
ni i Hercegovini dovode se u vezu sa spomenutih pet stoljeća, tokom kojih su 
Bosanci pisali, stvarali i čitali na bosanskom jeziku, porijeklom slavenskom, 
koristeći se arapskim pismom. Poznato je da je ovaj jezik bio bogat riječima 
arapskog porijekla, što se jasno vidi u dragocjenim rukopisima pohranjenim u 
Gazi Husrev-begovoj bibilioteci u Sarajevu. Upotreba arebice za zapisivanje 
bosanskog jezika rezultirala je nastankom vrste djela nazvanih «alhamijado» 
književnošću, izvedenicom od al-'amiyadiui, španjolsko-arapske riječi sa 


značenjem «strana književnost» ili «nearapska književnost», koja pak pred- 


stavlja izraz ljubavi novonastalih muslimana u Bosni i Hercegovini prema 
Kuranu Časnom, pisanom arapskim jezikom. Tokom cijelog perioda vlada- 
vine Osmanskog islamskog carstva u Bosni, nacionalni identitet novonastalih 
muslimana nije dokinut, te je stoga njihova kultura cvjetala pomiješavši se sa 


orijentalnom kulturom. 


Muhamed al-Arnaut (Muhammad al-'Arna'ut)" , profesor historije 
na jordanskom Univerzitetu Alu-I-Bayt ("Al al-Bayt), u svojoj knjizi Bo- 
sna između Istoka i Zapada, objavljenoj 2005. godine u Damasku u izdanju 
Udruženja arapskih pisaca, poziva se na riječi Enesa Karića, Dekana Fakulteta 
islamskih nauka u Sarajevu da: «Bosna predstavlja najudaljeniju tačku prosti- 
ranja muslimana na Zapadu kao naroda sa vlastitim korijenima i kulturom, te 
da ona istovremeno predstavlja dvostruki most: most koji vodi od Zapada ka 


Istoku i most koji vodi od Istoka ka Zapadu.» 


Usprkos prekidu uzajamne povezanosti do kojeg je s jedne strane došlo 
poslije padanja Bosne pod austrijsku okupaciju, a s druge strane usljed pot- 
padanja većine arapskih država pod britansku i francusku vlast, neke su 
ličnosti na svojim plećima ponijele odgovornost za opstajanje daljih veza. 
Među njima je egipatski prijestolonasljednik Princ Muhamed Ali (Muham- 
mad “Al1), o čijoj posjeti Bosni su nedavno objavljeni spisi. Također, Mu- 
hamed al-Arnaut predstavlja bosanskog učenjaka sa najistaknutijom ulogom 
u ostvarivanju ovih veza u prvoj polovini dvadesetog stoljeća, Mehmeda 
Handžića (1906. — 1944.), koji ne samo da je bio među najobjavljivanijim 
učenjacima sa najvećim opusom djela i najvećim utjecajem nego je bio poznat 
i krugovima zainteresiranim za orijentalnu/islamsku kulturu, budući da je 
stasao na razmeđu različitih epoha (osmanske, austrijske, jugoslavenske) i to 
u Sarajevu — prijestolnici raznolike kulture (orijentalne i zapadne). Sve ovo, 
skupa s njegovim dobrim poznavanjem orijentalnih jezika (arapskog, turskog 


i perzijskog) i mnogostrukim interesovanjima (jezik, književnost, historija i 


(1) Radi olakšavanja čitanja knjige i omogućavanja lakše prohodnosti teksta, arapska vlastita imena, 
nazivi institucija i toponimi bit će zapisivani praktičnom transkripcijom, s tim da će tamo gdje se prvi 
put spominju u knjizi u zagradama biti navedeni i u ZDMG transkripciji. (Prim. prev.) 


islamske nauke), pomoglo mu je u izgrađivanju široke kulture, koja objedinju- 
je lokalne/bosanske i elemente orijentalne i zapadne kulture. Njegov odlazak 
u Kairo radi studiranja na al-Azharu (al-'Azhar) odigrao se u važnom periodu 
(kraj dvadesetih godina 20. stoljeća), kada je Kairo bio svjedokom različitih 
liberalnih i islamsko-reformističkih struja. Tako se vratio u Bosnu da bi bosan- 
skim muslimanima, koji su živjeli u periodu teških preokreta, donio ovaj novi 
duh. Njegove knjige, studije i članci vezani za Bosnu, njenu historiju i kulturu, 
bili su od velikog značaja jer su neprekidno oživljavali svijest o postojanju 
posebne Bosne, te postojanju posebne kulture muslimana u njoj. U ovom do- 
menu ističe se njegova knjiga Blistavi dragulj, životopisi učenjaka i pjesnika 
iz Bosne, u kojoj su sabrane biografije dvjesto dvadest i tri naučna velikana 
i pjesnika što su imali presudan utjecaj u ostvarivanju veza između Istoka i 
Zapada, iako najstariji od njih nije doživio kraj devetog stoljeća po Hidžri. Tu 
su i knjige Književni rad bosanskohercegovačkih muslimana i Širenje islama 
u Bosni i Hercegovini i druge. Handžićeva Izabrana djela objavljena su 1999. 
godine, to jest u vrijeme kada autoru Predgovora (Esad Duraković) više nije 
bilo zabranjeno slaviti ulogu koju je Handžić odigrao u učvršćivanju svijesti o 


Bosni i njenoj posebnoj kulturi. 


Muhamed al-Arnaut u spomenutoj knjizi ističe i ulogu bosanskog 
naučnika Mahmuda Traljića (1918. — 2002.) u očuvanju veza Bosne sa Is- 
tokom budući da je 1994. godine u Zagrebu objavio prvo izdanje svoje knjige 
Istaknuti Bošnjaci, koja sadržava biografije 35 bosanskih velikana, a kojima 
u drugom izdanju knjige, objavljenom 1998. godine, dodaje još 20 imena. 
Sve ličnosti o kojima piše bile su istraživači u oblasti arapskih i islamskih 
nauka, ili djelatnici u islamskim institucijama (muftije, imami, propovijed- 
nici). Također, ličnosti nad čijim se djelom istraživač zadržava podijeljene su 
na više skupina, među kojima najistaknutiju sačinjavaju one što su u potrazi za 
obrazovanjem odlazile na al-Azhar u Kairo nakon što je Bosna postala dio Ju- 
goslavije (Adem Karađozović (1891. — 1981.), Derviš Korkut (1900.— 1943.), 
Besim Korkut (1904. — 1975.), Mehmed Handžić (1906. — 1944.), Muhamed 
Fočak (1906. — 1978.), Kasim Dobrača (1910. — 1979.) i drugi). 


Ova se skupina formirala u Kairu tokom perioda bogatog reformističkom 
mišlju u islamskom svijetu (kraj dvadesetih 1 tridesete godine 20. stoljeća), 
te je stoga sa sobom u Bosnu ponijela duh i misao Muhameda Abduhua 
(Muhammad Abduhu), Muhameda Rešida Ridaa (Muhammad Rašid Rida), 
Šekiba Arslana (Šakib 'Arslan) i drugih. Naučni doprinos ličnosti što joj pri- 
padaju bio je raznovrstan, a njegova je osnovna karakteristika obilje budući 
da sadržava desetine knjiga i stotine članaka i studija iz oblasti arapskih i 
islamskih nauka, čiji se jedan dio bavi historijom Bosne tokom osmanskog 
perioda (1463. — 1878.) i posebno bosanskim naslijeđem na orijentalnim jez- 
icima (arapskom, turskom i perzijskom) zahvaljujući njegovoj povezanosti sa 
spomenutom oblašću. U ovom se opusu ističu tri velike skupine, a to su: 


1 — Knjige i članci koji predstavljaju islam kao vjeru i kulturu, bez 
obzira na to je li njihov cilj obrazovni (obrazovni/školski tekstovi) 
ili usmjeren na opću kulturu (članci i studije u mnogobrojnim 
časopisima koji su se bavili ovim pitanjima, kao što su: el-Hidaje, 
Novi behar, Islamski svijet i drugi). 


2—Knjigei studije koje se bave arapskim jezikom sa aspekta njegove his- 
torije i podučavanja bez obzira na to jesu li namijenjene učenicima 
i studentima (u islamskim školama ili na fakultetu/univerzitetu) ili 
općenito svim zainteresiranim. Među njima su knjiga A. Kadića i 
A. Bulića Gramatika i vježbanica arapskog jezika (Sarajevo, 1907), 
knjiga Š. Sikirića, M. Pašića i M. Handžića Gramatika arapskog 
jezika (Sarajevo, 1937), te knjiga Besima Korkuta Gramatika ar- 
apskog jezika za prvi i drugi razred (Sarajevo, 1952). 


3— Različiti prijevodi sa arapskog jezika na bosanski, koji obuhvataju 
materiju vezanu za islam, književnost i historiju, a koji su uspjeli 
očuvati povezanost Bošnjaka sa Istokom i nakon što je čitanje na 
arapskom jeziku ili na bosanskom jeziku zapisanom arebicom post- 
alo ograničeno na uski krug naučnika. Kao primjer ćemo navesti 
prvi izbor iz arapske poezije (Od pjesnika Muallaga do al-Busirija 
(al-Būsīrī)), koji je odabrao i na bosanski jezik preveo Alija Kadić 
(Sarajevo, 1913). 


U očuvanju postojanosti veza između Istoka i Zapada značajnu ulogu 
preuzele su na sebe i istaknute ličnosti u Bosni poslije Drugog svjetskog rata 
usprkos činjenici da su neke od njih dospjele u zatvor ili izgubile život bilo 
tokom rata ili poslije dolaska na vlast Komunističke partije 1945. godine. 
Po svojoj ulozi, one se dijele na dvije skupine: skupinu koja je učestvovala 
u radu xIslamske zajednice? poslije ponovnog uspostavljanja njene organ- 
izacije u novoj državi nakon što je položaj «reisul-uleme» bio upražnjen u 
periodu od 1941. do 1945. godine, te skupinu koja je radila na Orijentalnom 
institutu i Odsjeku za orijentalistiku pri Univerzitetu u Sarajevu po njihovom 
osnivanju 1950. godine. U drugoj skupini ističu se Besim Korkut (1904. — 
1975.), Omer Mušić (1903. — 1972.) i Šaćir Sikirić (1893. — 1966.), koji su 
doprinijeli kristaliziranju nove škole orijentalistike, različite od škole što je 
predstavlja Odsjek za orijentalistiku Univerziteta u Beogradu, koji je bio bliži 
središnjem evropskom strujanju. Ovi su velikani u centar svog interesovanja 
stavili proučavanje bosanske orijentalne baštine, smatrajući je dijelom vlastite 


historije, a ne predmetom proučavanja Drugog. 


Ovdje Muhamed al-Arnaut spominje izuzetno kulturno blago, koje je 
zauvijek izgubljeno, a koje su predstavljale hiljade orijentalnih rukopisa 
sabranih u Orijentalnom institutu u Sarajevu. Od vremena osmanskog os- 
vajanja Bosne, onog osvajanja koje je bilo uzrokom brzog širenja islama 
tako da je postao većinskom religijom, te je sa njegovim širenjem došlo do 
širenja arapskog jezika, koji je postao jednim od jezika pismenog stvaralaštva, 
domaći učenjaci su težili ka prikupljanju i prepisivanju rukopisa na orijental- 
nim jezicima (arapskom, turskom i perzijskom), a zatim ka pisanju na njima. 
Ovo je s vremenom dovelo do gomilanja hiljada rukopisa, koji su razdijelje- 
ni po privatnim bibliotekama ili pak bibliotekama javnog tipa, odnosno po 
džamijama i medresama, među kojima se Gazi Husrev-begova bibilioteka u 
Sarajevu smatra jednom od najpoznatijih budući da njeno jezgro potječe iz 
944. godine po Hidžri, tj. 1532. godine nove ere. Međutim, od kraja osmanske 
vladavine, Bosna je bila svjedokom niza ratova i ubrzanih promjena, koji su 


počeli utjecati na sudbinu ovih rukopisa. Tako je jedan dio rukopisa izgorio 


usljed dugih ratova što su pogađali institucije ili kuće u kojima su se nalazili. 
Također, nezainteresiranost novih generacija za rukopise, te iznošenje jed- 
nog dijela njih u inostranstvo mogli su na njih imati još većeg utjecaja. To 
je svojevremeno bilo razlogom osnivanja Orijentalnog instituta u Sarajevu 
1950. godine, budući da je u njegovom Osnivačkom aktu utvrđeno kako će 
se Institut baviti prikupljanjem, proučavanjem i objavljivanjem rukopisa na 
orijentalnim jezicima. Tako je prva i najznačajnija misija Instituta bila upravo 
sabiranje ovih rukopisa rasutih po svim krajevima Bosne i Hercegovine, bilo 
putem kupovanja ili putem poklanjanja. Tokom četvrtine stoljeća, broj ruko- 
pisa u Institutu dostigao je cifru od 5263 rukopisa na tri orijentalna jezika 
(arapskom, turskom i perzijskom), uz rukopise na bosanskom jeziku pisane 
arebicom, po čemu se zbirka rukopisa u njemu ubrajala među značajne zbirke 
na nivou Balkana. Ova je zbrika objedinjavala raznovrsne rukopise, od kojih 
je najstariji potjecao iz 413. godine po Hidžri, tj. 1023. godine nove ere (riječ 
je, naravno, o Samargandijevom (al-Samargandi) djelu al-Nawazil min al- 
fatawa), i sadržavala kako rukopise pisane izvan Balkana tako i one prepisane 
ili nastale na Balkanu, a naročito u Bosni. Institut je granatiran 17. maja 1992. 
godine, kada je grad bio pod opsadom sa sve četiri strane. Može se reći da je 
tog dana u samo nekoliko sati uništeno ljudsko blago orijentalnih rukopisa 


koji su sakupljani hiljadu godina. 


Muhamed al-Arnaut također govori o rukopisima što su stoljećima 
prikupljani u Sarajevu u biblioteci koja je ponijela ime bosanskog namjesnika 
Gazi Husrev-bega, a koja je osnovana 1537. godine kao bibilioteka poznate 
Gazi Husref-begove medrese sagrađene u blizini slavne Gazi Husref-begove 
džamije u Sarajevu. On navodi da je Bibilioteka, iako opustošena (zajedno 
sa ostalima) tokom austrijskog napada na Sarajevo 1697. godine, ponovo 
zaživjela, tako da se njen razvoj može jasno pratiti od 1864. godine, kada 
je prešla u zasebnu zgradu smještenu uz Begovu džamiju, gdje je ostala do 
1935. godine, kada je opet preseljena u prostraniju zgradu smještenu nasuprot 
Careve džamije. U periodu od 1864. godine, te od 1935. do 1991. godine, Bib- 
lioteka se proširila i u sebi objedinila desetine privatnih biblioteka velikana 


bosanske inteligencije koji su se zanimali za sakupljanje rukopisa i bavili se 
bosanskom orijentalnom baštinom, kao i neke biblioteke bosanskih džamija 
i medresa, tako da je postala xcentralnom bibliotekom? za orijentalne ruko- 
pise u Bosni, pa čak i u bivšoj Jugoslaviji. Kao rezultat ovakvih okolnosti, u 
Biblioteci je sabrano približno devet hiljada rukopisa knjiga i rasprava na ori- 
jentalnim jezicima (arapskom, turskom i perzijskom) i na bosanskom jeziku, 
pored sudskih sidžila, vakufnama, historijskih dokumenata i štampanih izvora 
/ djela na orijentalnim i evropskim jezicima. Ova se zbirka smatrala jednom 
od najbogatijih zbirki u istočnoj Evropi. Čak su se neki rukopisi pohranjeni u 
njoj ubrajali među najstarije primjerke sačuvane u svjetskim bibiliotekama jer 
su prepisivani za vrijeme života svojih autora ili ubrzo poslije njihove smrti. 
Biblioteka se uspjela spasiti od agresorskih granata tokom ratnih godina u 
periodu 1992. — 19954) 


Kad je riječ o periodu koji je uslijedio poslije prestanka rata u Bosni u 
posljednjim godinama, u njemu istaknutu ulogu zauzima Katedra za arapski 
jezik pri Filozofskom fakultetu Univerziteta u Sarajevu budući da se mladi 
ljudi počinju zanimati za studiranje na njoj. U isto vrijeme Islamska organiza- 
cija za obrazovanje, nauku i kulturu (ISESCO), Egipatska ambasada u Sara- 
jevu, Islamska razvojna banka i Visoki saudijski komitet počinju zajednički 
raditi na podržavanju razvoja ove katedre. 


U Bosni i Hercegovini u ovom trenutku ima studenata koji su diplomi- 
rali na odsjecima za arapski jezik ili islamske studije u arapskim zemljama, 
naprimjer u Kairu, Saudijskoj Arabiji ili drugdje. Također, u Bosni su se počeli 
pojavljivati prijevodi književnih djela, kao što su prijevodi djela Nedžiba Mah- 
fuza (Našib Mahfuz) i Tahe Huseina (Taha Husayn), a najznačajnije i najveće 
djelo arapskog stvaralaštva prevedeno na bosanski jezik jeste zbirka Hiljadu 
i jedna noć, koju je preveo Esad Duraković. Iako kola kulture u bosansko- 
arapskom vozu ponekad zastanu, a nekad se kreću sporo, ipak su tu raznolika 
pregnuća usmjerena ka očuvanju uzajamne povezanosti dviju kultura, arapske 
i bosanske, na mjestu njihovog susretanja sa silnicama zapadne kulture. 


(1) Vidi web stranicu Udruženja arapskih pisaca u Siriji: www.awu-dam.org/book.study.book-sd.htm. 
(2) Vidi web stranicu: www-aljazeera.net 


Bosna i humanistička poezija 


Književnost se, među najznačajnijim humanističkim naukama, smatra 
pratiljom kulturnih i civilizacijskih skokova kojima svjedoče narodi. Us- 
prkos velikom broju definicija i čvrstih matrica kojima su je kritičari svi- 
jeta pokušavali zahvatiti, ona se oduvijek opirala krutosti i postojanosti, 
otkrivajući vlastitu vitalnost i univerzalnost i vlastitu sposobnost vjernog, 
lijepog izražavanja susreta sa sadašnjošću u svijesti stvaralaca. Tako za nju 
kažu da je to «nauka koja obuhvata osnove umjetnosti pisanja, koja vodi 
brigu o pisanim spomenicima, kako proznim tako i poetskim, te da tumači 
stanje ljudskog društva i precizno i pouzdano pokazuje osjećajnost, emocije, 
maštanja, snove i probleme što bujaju u dušama, u miljeu jednog naroda, ili 


jedne generacije ljudi, ili pak pripadnicima jedne civilizacije .»(! 


Ako nam poznavanje svjetskih književnih kretanja uistinu pomaže da 
zastanemo nad onim najljepšim u ljudskoj zaostavštini, onda upoznavanje 
uloge svakog naroda u njoj određuje položaj tog naroda i precizno utvrđuje 
utjecaj njegovih nadarenih umova. Istovremeno su rušenje barijera i nesta- 
janje granica među zemljama, te obilje sredstava publiciranja u moderno doba 
činioci koji vode ka «miješanju naroda i njihovom napajanju na zajedničkim 
vrelima, te njihovoj saradnji u određivanju uzajamno sličnih principa i pri- 
padnosti konvergentnim shvatanjima. Tako savremena književnost, usprkos 
vlastitoj jezičnoj raznolikosti, pokazuje unificiranost obilježja unutar glavnih 


tokova, iako su njeni sljedbenici rasuti širom naseljenog dijela svijeta.» 


Dok god život bude ljudskoj duši donosio bol i uznemirenost, ona će 
nastaviti poklanjati svijetu književnost i umjetnost koje će djelovati uzajamno 
s onim što je nju potaknulo na djelovanje, koje će razgovarati sa narodom 
kojemu to zadaje bol i sa svijetom što je sav satkan od naroda. Za to će vri- 
jeme poezija ostati na čelu humanističkih i internacionalnih umjetnosti koje 


prekoračuju uske granice lokalnog i regionalnog i prožimati dušu čovječanstva, 


(1) Čabiir “Abd al-Niir, al-Mu“šam al-'adabi, Dar al-“ilm li al-malayin, Bayriit, 1979,316. str. 
(2) Ibidem 


- 10 - 


izražavajući njegove kolektivne osjećaje i njegove zajedničke doživljaje, 
angažirajući se u njegovim brigama, nadama i težnjama. Tako poezija prerasta 
u «dobrovoljnu odgovornost za kolektivne brige, a veliki pjesnik postaje čisto 
i vjerno ogledalo na čijoj se površini reflektiraju sve boje spektra što oslikava 
pripadnike naroda. Veliki pjesnik istovremeno postaje pjesnikom u kojem se 
ogleda najveća nacionalna briga što zaokuplja narod i za čije se svladavanje i 


uklanjanje on bori.» 


Angažiranost književnika i pjesnika svijeta u problemima koji se tiču 
čovječanstva u cjelini ne isključuje mogućnost njihove angažiranosti u prob- 
lemima pojedinačnih naroda, zajednica, narodnosti, ili država izloženih agres- 
iji, među kojima je i bosanski narod. To potvrđuje sve što je rečeno u uvod- 
nom dijelu ove studije o uzajamnoj povezanosti Bosne i arapskog i islamskog 
svijeta. Kad je pak riječ o pjesmama pojedinačnih arapskih pjesnika, iz njih 
se jasno vidi kako motiv interesovanja njihovih autora za problem Bosne 
proistječe iz njihovih humanističkih shvatanja. Tako, iako svjesni da Bosna 
nije arapska zemlja i da njen narod nije arapskog porijekla, smatraju njene 
sinove svojom braćom po ljudskosti i stoga, u skladu s takvim shvatanjima, 
staju na njihovu stranu, ali se ne zadovoljavaju time, nego potiču cijeli svijet 
da ih podrži i pokuša ih spasiti i izbaviti iz njihove nesreće. Pjesnik Muhamed 
Ferid Abdulhaliq (Muhammad Farfd “Abd al-Haliq) izražava upravo ovu ideju 
kada problem Bosne izvodi van granica njegovih lokalnih dimenzija, tvrdeći 
kako je to problem čovječanstva u cjelini: 

Ne recite kako se pati Bosna 
To patnja je čovjeka svakoga“ 


Istovremeno, pjesnik Halid Mazlum (Halid Mazlum) prati porijeklo ci- 
jelog čovječanstva od jednog oca, Adema, te smatra kako ovakvo očinstvo ne 


može dozvoliti braći da sklapaju saveze i zbijaju redove protiv vlastite braće. 


(1) Vidi: Mu'assasa Ga'iza “Abd al-“Aziz Sa“iid al-Babtayn li al-'ibda' al-ši“rT: “Išrin “am fi al-tagdfa, 
Kalimat Rais al- Mu'assasa mundu al-dawra al-'iila hatta al-dawra al-hadiya ‘ašara, al- Amāna 
al-“ama li al-Mu'assasa, Kuwayt, 2009, 94. str. 

(2) Svi odlomci poezije navedeni u studiji preuzeti su iz pjesama objavljenih na stranicama ove knjige, a 
njihovi su izvori naznačeni u bilješkama u fusnotama datim uz svaku pjesmu. 

Pjesnikinja Emina Outub ("Amina Outub) pak priziva vojske naroda ci- 
jelog svijeta da spase narod Bosne, na kojeg gleda kao na svoju braću po ljud- 
skosti, i da dokinu užase rata kojem je izložen, ne obraćajući se pritom u svom 
pozivu nijednom narodu ponaosob. Tako je ishodište pjesnikinje čovječnost 
jer ona obasjava i obilježava njen duh, njena osjećanja i otkucaje srca isto kao 


što njenu poeziju obilježava obuhvatnost viđenja i dalekovidnost. 


Namjera pjesnika nije bila da u svojim pjesmama naškode ugledu država, 
pojedinaca ili organizacija, ali nasilje i razaranje kojem je Bosna bila izložena 
potaklo ih je da upiru prstom optužbe u sve organizacije sa međunarodnim 
predznakom. Štaviše, otišli su korak dalje, ka osudi normi što uređuju ide- 
alne odnose među državama svijeta u vrijeme kada u njima postoje dvostruka 
mjerila i kada se može vidjeti samo ono što žele agresori, naglašavajući pri- 
tom da su na kraju rata, u skladu s Dejtonskim sporazumom , iste te norme 
podržale Bosnu i zaustavile etničko čišćenje koje je provođeno protiv njenog 
bića. Međutim, pjesnik Abdulah al-Asker (“Abd al-'Allah al-*Askar), prije no 
što su ove norme nametnule svoju pravdu, kaže: 

Oprosti nam ranjeno Sarajevo 

Jer smo kazali kako ćeš nam ti mir donijeti 
Nepravedan je zakon koji jednim okom vidi, 
A drugim sve zanemari. 


Isti pjesnik, dajući u svojim pjesmama izraz vlastitom prijekoru novog 
svjetskog poretka u vrijeme kada sa narodima što su izloženi masovnom istre- 
bljenju održava veze u oblasti umjetnosti ili ekonomije, ne gledajući pritom 
u njegovim pripadnicima ljude od krvi i mesa koji imaju pravo na život, na 
njegovu trajnost, na to da ne bude prekinut, kaže: 

Tako da ni novi zakoni 
I vlade neće dobra donijeti. 


Daleko od međunarodnih organizacija, pjesnici se obraćaju ljudskoj 
savjesti, savjesti koja ne prihvata istrebljenje ljudi i država, koja ne prihvata 


agresiju, okupaciju, ratne zločine i krvoproliće. Pozivajući ljudsku savjest da 

se uključi u borbu za spas Sarajeva i njegovih stanovnika od dosuđene im 
smrti, pjesnik Gazi al-Ousaibi (Gazi al-Ousaybi) kaže: 

Zbogom Sarajevo 

Prije nego li sruše se zidine 

I krovovi u prah se pretvore 

Skriju se djeca i miševi 

Zbogom tebi 

Prije nego li oganj usplamti 

I ostane jedna istina 

Da po dobroti poznaje se čovjek 


vx 


Etničko čišćenje kojem je Bosna u ratnim godinama bila izložena učinilo 
je da pjesnička krv uzavre i da svoj talenat usmjere na napade nepravednih i 


pristrasnih međunarodnih organizacija i normi. 


Pjesnik Abdunasir al-Dževheri (‘Abd al-Nasir al-Gawharf) pripisuje i 
globalizaciji udio u onome što se dešava na bosanskom tlu jer i ona, usprkos 
svom univerzalnom rasprostiranju, ipak ima vlastite kalkulacije i saveze koji 
podržavaju agresore i napuštaju one što su izloženi istrebljenju: 

Urotili se svi saveznici 
Da prognaju sve naše 
I zadnje slovo. 

I da ostave nam pusto. 


Istraživač koji se bavi pitanjem veze što se kod arapskih pjesnika us- 
postavlja između njihove poezije posvećene problemu Bosne i fenomena glo- 
balizacije potiče nas na uvjerenje da je ovaj fenomen počeo ulaziti u slabija 
društva bez traženja dozvole, namećući im novi svjetski poredak «koji je u 
stanju prodrijeti do sistema vrijednosti, principa i kulturne baštine u njima. 
Budući da posjeduje udarnu prodornu moć, on pokreće zapanjujuće potrese i 
podrhtavanja forme i sadržaja, što umanjuje prilike za uzajamno djelovanje i 


predstavnu ili odvažnu reakciju.» 


(1) Sami Hasawina, «Hiwār al-taqafat», Mu'tamar al-'istišraq, al-Gami“a al-urduniyya, 'Amman, 
2002, 8. str. 

Također, siromašna, isključena društva (među kojima je za vrijeme rata 
bilo i bosansko društvo) predstavljala su jednu od interesnih sfera globalizaci- 
je. Naime, sa slabljenjem ekonomske snage, slabio je i utjecaj kulturne otpor- 
nosti naroda, što je, u okrilju datih okolnosti, učinilo njihovo rušenje i padanje 


pod udarce čekića globalizacije vjerovatnijim. 


Pri uspostavljanju veze između globalizacije i arapske poezije posvećene 
problemu Bosne, onome ko živi u doba prevođenja, doba povezanosti, doba 
suočavanja, doba otvorenosti, doba nestajanja granica, barijera i zidova što 
donose podjele postaje jasno da je nemoguće da bilo koja snaga, koliko god 
da je silna, može imati utjecaja i ideološku ili materijalnu moć da propiše 
stvaralačkom fenomenu unaprijed izrađene kalupe." 


Pjesnici posjeduju orlovski vid kojim prate sve što se dešava na zemlji. 
Otuda nalazimo kako kroz njihovu poeziju, u mnoštvu pjesama posvećenih 
Bosni, izbija pitanje dijaloga civilizacija kao lijek za sve ratove, probleme i 
brige koje razjedinjuju čovječanstvo u Bosni i drugdje. Pjesnik Abdulah al- 
Asker kaže: 

Sad pogledajte nove generacije 
Koje žele promjene 

I nek neko razborit 

Probudi vojske usnule. 

Svaka će riječ 

Nešto dobro iznjedriti. 


On pritom, unutar vlastitog humanističkog usmjerenja, tvrdi kako će dij- 
alog civilizacija, ukoliko do njega dođe, učiniti čovječanstvo jednim narodom 
umjesto međusobno sukobljenih naroda: 

A oni se uzdižu razgovorom i slogom, 
Daleko od svađa i prepirki. 
Civilizaciju će izgraditi samo oni ljudi 
Koji su prema svima pravedni 


(1) Vezano za ovu temu vidi i: Fahrt Salih ur., al-Mu'attirat al-'ašnabiyya ft al-ši“r al-“arabi al-mu'asir: 
al-Halga al-nagdiyya fi Mihrašan Čaraš al-talit “ašar, Bayriit, Mu'assasa al-“arabiyya li al-dirasat 
wa al-našr, 1995, 45. str. 

Ovim pjesnik ustvrđuje da je dijalog s Drugim odlučujuće pitanje. 
Međutim, to ne znači da dijalog ovdje ima za cilj usaglašavanje o svemu i 
ujedinjavanje sukobljenih strana u predodžbama o svim pitanjima. On po- 
drazumijeva samo voljnu i svjesnu prijemljivost za razumijevanje drugog 
mišljenja, priznavanje njegovog postojanja i prihvatanje časnog suživota s 
njim. Također, mirni dijalog zasniva se na najzdravijoj vrlini, a to je priznavan- 
je da niko nema apsolutni posjed nad istinom i niko nema apsolutni monopol 
nad svim vrijednostima. On predstavlja prihvatanje postojanja specifičnosti 
i priznavanje da je različitost u položaju ljudi moguća. Konačno, on pred- 
stavlja saglasnost da svaka strana u dijalogu prihvata princip pluralizma, da 
se ne uzdaje u bilo šta iza pravog dijaloga, da jedna strana smekšava drugu, 
uzda se samo u dijalog, razbija u njemu pogrešna shvatanja, zablude i subjek- 
tivna iskrivljavanja koji sprečavaju razvijanje uzajamnog razumijevanja, pri- 
jateljstva i izmirenja. To ne znači napuštanje vlastitih uvjerenja nego tek veću 
jasnoću u njihovom objašnjavanju i mogućnost njihovog oplođavanja drugim 
iskustvima. Tako je njegova etička posljedica pravičnost svake strane prema 
drugoj u napretku postignutom u datom trenutku, prošlosti i budućnosti, te 


proširivanje prostora za učenje jednih od drugih. 


Pjesma ovog umjetnika potvrđuje kako govor pjesnika što se zauzimaju 
za uzajamne kulturne utjecaje među civilizacijama jeste djelovanje s ciljem 
upućivanja na prostore u kojima je olakšano uzajamno razumijevanje i up- 
oznavanje, te na vrhove što omogućavaju svakoj strani da zadrži svoje vitalne 
posebnosti i lokalne specifičnosti, gdje su na najbolji način omogućeni uza- 


jamno razumijevanje i prijateljski odnosi. 


(1)Narod: društveno-politički termin sa brojnim značenjima, od kojih su najvažnija: (1) skupina osoba 
koje sačinjavaju masu, (2) skupina osoba koje nastanjuju jednu oblast, (3) skupina osoba koje 
nastanjuju jedan lokalitet i koje povezuju čvrste međusobne veze, poput jedinstvenog porijekla 
i zajedničkih običaja, tradicija i organizacija, (4) skupina osoba koje ne žive u jednoj državi, ali 
osjećaju da, na osnovu jedinstvenog porijekla ili religije, ili bilo koje druge veze, čine jedan narod, 
(5) skupina osoba koje sačinjavaju zajednicu što se nalazi unutar određenih geografskih granica i 
za koju važe univerzalni zakoni i konkretne političke organizacije. 

Vidi: “Abd al-Wahhđb al-Kiyālī, Mawsii“a al-siyđasa, Mu'assasa al-“arabiyya li al-dirasat wa al-našr, 
al-Tab I, III, 1983, 479-480. str. 

Bosna i nacionalna poezija 


Ustrajavanjepjesnikana problemu Bosne sahumanističkih,međunarodnih 
i univerzalnih polazišta ne isključuje njihovo vezivanje Za ovaj problem s na- 
cionalnih polazišta, uzimajući u obzir to da nacionalnost počiva na objek- 
tivnom principu utjelovljenom u skupini zajedničkih veza koje od određenog 
naroda čine zajednicu u naučnom smislu, tj. u smislu pripadnosti zajedničkom 
porijeklu, jeziku ili vjerovanju, ali i na apstraktnom subjektivnom principu 
utjelovljenom u duhovnom stanju uzrokovanom postojanjem veza koje po- 
drazumijevaju osjećanja uzajamne pripadnosti i privrženost tako formiranoj 
skupini. Stoga pjesnici shvataju da nacionalna pripadnost u književnosti dola- 
zi do izražaja u privrženosti temama koje su važne za sve pripadnike jedne za- 
jednice, zanosu u njihovoj obradi radi odbrane nacionalnih pitanja, te odanosti 
vrijednostima pojedinačnih članova zajednice u suočavanju sa bilo kakvom 


opasnošću.“ 


Polazeći od ovakovog razumijevanja, arapska je nacionalnost poveza- 
na sa svim svjetskim odjecima koji prate bosanski problem. Štaviše, arapski 
pjesnici počinju povezivati Bosnu sa Arapima i arapskim svijetom, služeći se 
ovom nacionalnom vezom kao sredstvom pritiska na Arape kako bi spasili 
Bosance od užasa kojima su bili izloženi. Pjesnik Avad Hašim (*Awad Hašim) 
kaže: 

Bosnu gutaju vatrene stihije 
O,Arapi... 

Što blago nebrojeno imate 
Jedna vaša kaplja 

Požar bi ugasila. 


Ovaj poziv koji Arapima upućuju pjesnici odzvanja uporedo s drugim, 
snažnijim pozivom što ga upućuju sami Bosanci u riječima pjesnikinje Emine 
Qutub. Iz njega se jasno vidi ona nacionalna veza koja podržava povezanost 


između Bosanaca i Arapa jer su oni u očima pjesnikinje rodbina. 


(1) www.ofouq.coml/today/modules.php?name=News&file...sid 


- 16 - 


Bosna i religiozna poezija 


Iz pjesama koje su arapski pjesnici spjevali o Bosni progovara njihova 
svijest o tome da je humanost jedno od najznačajnijih svojstava islama i da 
se princip bratstva među ljudima ubraja među najvažnije principe što ih islam 
ustanovljava na temelju vjerovanja da su svi ljudi sinovi jednog muškarca i 
jedne žene, koje ujedinjuje to zajedničko sinovstvo i sjedinjujuće srodstvo, 
iskazano u riječima Uzvišenog: «Ljudi! Gospodara svoga se bojte, Koji stvo- 
rio vas je od jedne duše, a od nje paricu njenu stvorio je, te od njih dvoje 
rasijao je mnoge muškarce i žene; čuvajte se Allaha u čije ime jedni od dru- 
gih potražujete, i rodbinske veze čuvajte, jer Allah zaista nad vama bdije.» 
(Kuran, 4:1) Možda nas riječ «Ljudi» i riječi «od jedne duše» obavezuju 
da sintagmu «rodbinske veze» iz ovog ajeta razumijemo kao sveopće ljud- 
sko srodstvo, koje u sebe uključuje čovječanstvo u cjelini. Dugo već hadisi 
Božijeg poslanika s.a.v.s. ukazuju na bratstvo među svim božijim robovima, 
ne samo među Arapima i ne samo među muslimanima nego među svim lju- 
dima, bez obzira na njihovu nacionalnost, rasnu pripadnost, boju kože, stalež, 
vjerovanje i religiju. Ovo bratstvo među ljudima u islamu je vjerska istina, 
koja postaje samo jačom i čvršćom kada joj se doda element vjere jer bratstvo 
po vjeri, koje se temelji na vjerovanju i zajedničkom uvjerenju ne čini univer- 
zalno bratstvo među ljudima slabijim. Naprotiv, ono ga učvršćuje i osnažuje. 
Tako univerzalno bratstvo među ljudima i bratstvo po vjeri ni u kom slučaju 
nisu nespojivi, na što ukazuje i ajet Časne Knjige: «Vjernici su, zbilja, braća». 
Još jedan među humanističkim plodovima islama jeste princip ljudske jedna- 
kosti, koji za svoje polazište ima činjenicu da islam cijeni čovjeka i poštuje 
ga kao čovjeka samog po sebi, a ne iz bilo kojeg drugog razloga. Uzvišeni je 
rekao: «Ljudi, od jednog muškarca i jedne žene Mi smo vas stvorili, te vas 
narodima i plemenima učinili da biste se međusobno upoznavali; sigurno je 
među vama najčasniji onaj ko je najbogobojazniji; Allah je Sveznajući i dobro 
Obaviješteni.» (Kuran, 49:13) 


(1) Prijevodi kur'anskih ajeta u knjizi preuzeti su iz: Kur'an s prijevodom na bosanski jezik. (2004) 
Prijev. E. Duraković. Sarajevo: Svjetlost. (Prim. prev.) 
(2) Vidi: Muhammad Ratib al-Nabulsi, Mawsii“a al-Nabulsi al-'islamiyya, www.nabulsi.com/denmark. 

U svim je pjesmama posvećenim Bosni u arapskoj poeziji jasno vidljiva 
snaga vjerske veze između Bosanaca i njihove braće u islamskom svijetu. 
Ona čak za pjesnike biva osnovnim pokretačem i snažnim poticajem da izraze 
vlastitu reakciju na sve što Bosna proživljava. Tako se Bosna u očima pjes- 
nika Ibrahima al-Samuraija (' Ibrahim al-Samura'1) po svojoj svetosti može 
usporediti sa Mekom i Medinom i svetim mjestima u njima koja hodočaste 
muslimani, pri čemu pjesnik podsjeća na to da islam poziva na mir, te da 


njegovi obredi potiču na ujedinjenost, a ne na rat. 


Pjesnici su u religiji nalazili motiv da bosansku zemlju smatraju dijelom 
islamskog svijeta. Stoga oni zahtijevaju njeno vraćanje i vraćanje sjećanja 
muslimana i njihove pojavnosti koju su ovjekovječili na zemlji što joj je 
pružila dom. Pjesnik Tahir al-Atabani (Tahir al-*Ataban1) kaže: 

Ova je zemlja bila naša 

Sve poljane i brda sva 

Ova je zemlja bila naša 

Po njoj su hodili osvajači 

I na svakom mjestu stoje heroji 

Na njenim obrazima nade smo sadili 
Njoj smo svu ljubav darivali 


Polazeći od vjerskih pobuda, pjesnici u svojim pjesmama podsjećaju na 
krvave ratove koji su se vodili u nekim dijelovima islamskog svijeta i povezu- 
ju Bosnu s njima jer je i ona, poput njih, poprište borbi i vapaja. Tako pjesnik 
Abdulaziz al-Azaz (‘Abd al-‘Azīz al-"Azzaz) kaže: 

Kad nas zovu sinovi Balkana u strahu 

I kad jedan za drugim u smrti nestaju? 
Kao što smrt sije u Čečeniji 

A mi pjevamo u toploj večeri 

Niko o njihovoj patnji ne progovara 

Dok mi grcamo u bogastvu, njih glad ubija. 
Zar nismo čuli povike sa istoka: 

Ko će spasiti narod Filipina? 

Zar Kuds ne jeca u mukama 
Znamo li kako krvari Palestina? 


Pjesnik Muhamed Mehdi al-Dževahiri (Muhammad Mahdī al-GawahirT) 
pak kaže: 


Dođoh ti, brate, jer bole me i prate rane prognanih 
To rane su bližnjih mojih iz Sarajeva, a sad po svijetu razasutih. 


Pjesnici često povezuju Bosnu s dijelovima svijeta koje su muslimani 
osvojili da bi zatim ponovo bili okupirani, posebno s Palestinom, te s Anda- 
luzijom i njenim gradovima Granadom, Seviljom, Kadizom i Mursijom. Ovaj 
se motiv javlja u riječima pjesnika Gazija al-Qusaibija: 

Sestro Endelusa 

Nek Bog te podari mirom i ljepotama 

kao i u stihovima Hasana al-Amranija (Hasan al-?Amrani). 
Pjesnik Saad Atija al-Gamidi (Sa'ad “Atiyya al-Gamidi) dodaje: 
Sestro Sevilje Bog je s tobom 

I blizanci Kadiz i Mursija. 

Našu civilizaciju koju prethodnici izgradiše 

I vitke minarete njene podigoše 

Upropastila su djeca rasipna 

Što zabavljaju se sa vinom i robinjama. 

Džamije su prodate 

Spomenici u prah pretvoriše se. 

dok pjesnik Fejsal al-Hadži (Faysal al-Hašš1) kaže: 

Sestro Palestine.. 

Čije su rane preduboke 

I uzdasi nemaju kraja 

Dok razdire je oluja. 


Arapski pjesnici su u problemu Bosne angažirani i historijski i vjer- 


ski, pokazujući svoju plemenitu duhovnu privrženost i istovremeno hvaleći 


-19- 


i uzdižući zemlju i njen narod iz perspektive ljudskih osobina i nacionalnog 
položaja. Njihova poezija nije lišena osuđivanja arapske sadašnjice i ispol- 
javanja patnje zbog realnosti dok pjesnički slikaju svakodnevne borbe u ratu 
kojeg Bosna preživljava. Bosna u njihovoj poeziji postaje osloncem za iska- 
zivanje boli i sredstvom za predstavljanje viđenja i spoznaje o stanju posebno 
u Bosni, ali i općenito u okolnom regionu. Njihovo je polazište pritom tužno 
ljudsko promišljanje koje nadsvođuje njihove pjesme prožete svetim vjerskim 
stavom jasno definiranog smisla i značenja, koji odbacuje materijalističke 
ideje što potiču agresora da nastavi sa svojim zločinima bez ikakvih vjerskih 


ili svjetovnih zapreka. 


Pjesnici koji pišu o Bosni pobijaju tvrdnju kako onaj što ga vatra prži 
nije jednak onom što je posmatra izdaleka, budući da njihove pjesme poka- 
zuju kako su, usprkos vlastitoj prostornoj udaljenosti od zemlje na čijem se 
tlu borbe vode, u stanju iskreno izraziti silinu bola kojeg osjećaju kao da su na 
samom bojnom polju, proživljavajući zajedno s bosanskim narodom njegovu 
tragediju i trpeći poput njega kanonadu i patnje. Upravo to izražava pjesnik 
Muhamed Ferid Abdulhalig kada na početku svoje pjesme kaže kako je živio 
među narodom Bosne, a onda dodaje da je njegov život među njima bio u snu, 
u osjećanjima, čuvstvima i otkucajima srca duboko u njemu: 

U Bosni i Hercegovini ovo je srce proživjelo 
Patnju islama što donijelo je vrijeme bestidno. 
I svake noći vidim ih u snovima 

Kao i oni mene... Ljubav je tu mjesto mostova. 
Njihovi damari isti su kao u srca mojega 

I sa njima sam u svim mukama. 


Bosna i patriotska poezija 

Bosanska priroda, koja odiše vodom, zelenilom, ljepotom, privlačnošću 
i draži, nadahnula je arapske pjesnike najslađom i najsjajnijom riječju i pod- 
igla prašinu i pepeo s njihovih glasova, te se uzdižu nad onim najljepšim i 


najveličanstvenijim što ga Bosanci ovjekovječiše. 

Sjećanja zemlje Bosne uznijela su se do pjesničkih osjećanja i u njima 
sazdala svjetiljku kojom se njihovo oko zanosi dok se pogled gubi u njoj. Što 
više njenih nemjerljivih ljepota otkrivaju, to više u njihovim srcima bujaju 
divljenje i ljubav prema njoj. 


I u za Bosnu najcrnjim i najsurovijim vremenima, arapski pjesnici uzdižu 
pogled ka njenoj blistavoj budućnosti i predskazuju joj preporod i ponovno 
rađanje života i njegovog obilja, kao u stihovima pjesnika Hamude Zaluma 
(Hammuda Zalliim). 


Prijeratna Bosna u pjesmama arapskih pjesnika poprima obrise raznorod- 
nog kulturološkog muzeja, u kojem se stapaju svjetske civilizacije i kulture. 
Ona je kroz historiju usjekla sebi dostojno mjesto u pamćenju i osjećanjima 
i njedri čudesna svjedočanstva što jasno izražavaju duh njenog plemenitog 
naroda, snagu njegove odlučnosti i njegovo putovanje kroz vrijeme. Ona je 
zemlja budnog naroda, čija volja nema granica, tako da u pjesmi Ahmeda 
Baitaba ("Ahmad Ba'itab) postaje utjelovljenjem novog preporoda. 


Arapski su pjesnici opisivali nesreću što je zadesila zemlju Bosnu i Her- 
cegovinu, njen narod, njene svetinje, posjede i kulturu, koju je na njih sručio 
razarajući ratni stroj neprijateljskih vojnika. Zastajali su nad silovanjem žena, 
sakaćenjem mrtvih tijela, mučkim ubistvima staraca i djece, nasiljem koje 
su trpili zarobljenici, ranjenici i izbjeglice, iznurivanjem čijom je žrtvom bio 
narod u cjelini, kojem kraja nisu vidjeli ni čovjek ni životinje ni biljke. Pjesme 
nekih od njih pretvarale su se u svojevrsno poetsko svjedočenje, u kojem se 
nižu ratna zbivanja i nabrajaju u njima počinjeni zločini i štete što su ih ostavi- 
li u dušama, tijelima, zemlji, dobrima i imetku. Same pjesme tako prerastaju 
u sredstvo izraza tuge i bola koji pjesnike ranjavaju kad preko satelitskih slika 
vide gnusne pokolje što su se tamo svakog dana izrađali. Pjesnik Muhamed 
Ferid Abdulhaliq u svojim stihovima uzdiše: 

Tako mi Gospodara, gladna su čeljad naša 
Ni ubijeni ne mogu naći mjesta za kabura. 
Strašna je opsada, glad i zebnja 

Dan za danom muka je neprestana. 

Sve što čujemo oko nas 


=Žl:= 


Samo je topova reski, neprestani glas. 
U pomoć zazivaju djevojčice 
Spas traže zarobljeni i starice. 


Osim opisa patnji Bosanaca uzrokovanih silovitom kanonadom i bitkama 
što razaraju zemlju i porodice i odnose živote mnogih u smrt ili zarobljeništvo, 
osim opisa stanja nemoćnog pokorenog naroda koji se odriče i gorljivosti i 
plašljivosti i hrabrosti, pjesme arapskih pjesnika iskazuju vapaje što s usana 
Bosanaca prizivaju u pomoć i mole za pažnju. Riječima pjesnika Nizara Ebu 
al-Fidaa (Nizar *Abi al-Fida): 

Mi vas dugo dozivamo 

Ali odgovora ne čujemo. 

i riječima pjesnika Saada Atije al-Gamidija: 
Sama patiš, teško li se nama 

Boriš se sa strašnim nakazama. 

I pomoć tražiš noću i jutrima 

A mi ne čujemo, srca nehajna. 

I gledamo dok te dušmanin razara 

I kako nestaješ trena svakoga. 


U pjesmama nekih pjesnika u prvi plan izbijaju pozivi na borbu protiv 
onih koji u Bosni i Hercegovini, da ih u tome niko ne sprečava, siju pustoš. 
Njihova je poezija isprepletena s prijekorima zbog zanemarivanja pitanja od- 
brane braće koja tamo žive i zbog ustrajavanja u slabosti, očajanju i beznađu. 
Neke od pjesama slikaju duhovno stanje arapskog i islamskog svijeta, a nji- 
hovo je podsticanje na djelovanje pomiješano s opomenom Za budućnost, jer 
su svi uhvaćeni u obmanu prijemljivosti i potpali pod moć neprijateljstva. 


Većina pjesama spjevanih o Bosni pretvaraju se u svojevrsno oruđe napadan- 
ja klonule i potčinjene ličnosti. Ovaj pjesnički fenomen uvijek se razvija u vre- 
menima poraza i svekolike osujećenosti, u vremenima u kojima slobodni svijet 
izjeda vlastitu snagu, ili tu snagu prepusti agresorima da ojačaju svoje nasilje. Tu 
se poezija osamljuje i povlači u tešku kušnju poraza, izražavajući stanje beznađa, 
kao u stihovima pjesnika Abdulaziza Džuvejde (“Abd al-*Aziz Guwayda): 


Ija 


I svi gradovi bez domova 

Mjesto njih odjek je vapaja 

I niotkuda da pruži se ruka 

I niotkuda da pomoli se nada 

A muslimani su skupina pokidana 
Prodali su sablje i zadovoljili se 
Da ubijenim 

Uče fatihe 


Usprkos stanju nemoći i poniženja koje je gospodarilo svijetom Za vri- 
jeme agresije na Bosnu, arapski pjesnici iskazuju patriotsku ulogu Bosanaca 
u njihovoj ustrajnosti s jedne strane i suprotstavljanju neprijatelju s druge, 
slaveći njih, koji stoje sami na bojištu. Pjesme, poput one Refata al-Marsafija 
(Rafa'at al-Marsaf1), veličaju ulogu bosanske žene i bosanskog djeteta u nji- 
hovom strpljenju, ustrajnosti i podnošenju posljedica tragedija koje su ih za- 
desile. 


Pozivi koje pjesnici upućuju narodu Bosne da se strpi usprkos patnja- 
ma što im je izložen uvijek idu ruku pod ruku s veličanjem unutarnje snage 
njegovih pripadnika i njihove uloge u odbrani svog čistog tla. Pjesnik Adnan 
al-Nahvi ("Adnan al-Nahwi) kaže: 

Sarajevo je biser svijeta 

Ono je probudilo usnula obzorja 
Koliko god na nju tama nadirala 
Sarajevska duša svjetlom se branila. 


Tako se opis nemoći i osujećenosti i stizanje u stadij očajanja i beznađa 
preobražava u glas koji donekle podiže moral ako čovjek baci pogled na svu 
snagu koju su Bosanci sabrali i koju pokažu svaki put kad im se ukaže prilika, 
te sami liječe vlastite rane i iznova obistinjuju vlastiti preporod. O tome gov- 
ore drugi stihovi istog pjesnika: 

Ja sam Sarajevo! Ne čudi se! Ovo su brda moja 
Gorda su, visoka i slave puna. 


4932 


Ja sam Bihać, Mostar... 

Svi gradovi kazuju ti 

Ovdje stanuju vitezovi! 

Koji će svako zlo i nepravdu prognati! 
Zemlja se trese! 

U njoj vjera brani se! 


U gore navedenim stihovima, kao i u drugim, dolazi do izražaja 
privrženost pjesnika bosanskim gradovima i njihovo često spominjanje grado- 
va, ali i drugih elemenata bosanske prirode i okruženja budući da su svi oni 
svjedoci zbivanja, bilo kao žrtve ili svjedoci ratnih zločina. Pjesnik Abdunasir 
al-Dževheri kaže: 

I ko sumnja u žrtve spaljene?! 
U kosture i lobanje Srebrenice 
Ne zaboravi rijeke krvi 


a pjesnik Fejsal al-Hadži: 


I na drugim je mjestima sve uništila 
A sad je na redu Bosna prelijepa. 


Poseban značaj pripada bosanskim šehidima. Njihovih se ogromnih zas- 
luga pjesnici ne propuštaju prisjetiti jer je njihova nedužna krv ukrasila nebo 
što je gledalo ovu zemlju na njenom putu ka nezavisnosti. Stihovi pjesnika 
Fejsala al-Hadžija govore o grobu neznanog vojnika: 

Majko, ako si na smrt zaboravila 
Posadi zrno slatkog susama 

Kako bi mogla miris osjetiti 

Onoga kojeg su puti upute odnijeli. 


Kada je razarajući rat u Bosni i Hercegovini zaustavljen poslije Dej- 
tonskog mirovnog sporazuma, koji je zvanično potpisan u Parizu na dan 14. 


decembra 1995. godine, arapski su pjesnici iskazali radost arapskog i islam- 

skog svijeta i isticali borbu bosanskog naroda i njegovo čvrsto držanje kroz 
historiju, želeći da ovaj sporazum omogući Bosancima da se vesele svojoj 


nezavisnosti, koju su dobili još 1992. godine. 


Pjesnik Salem Ahmed (Salam 'Ahmad) prisjeća se uloge očeva i djedova 
ne samo u apsorbiranju posljedica ratova kojima su bili izloženi nego i u ne- 
prekidnoj odbrani od njih i ponovnoj izgradnji i podizanju onoga što je bilo 
razoreno, jer su uvijek polazili od neprocjenjive vrijednosti koju je domovina 


imala u njihovim srcima da bi je branili i čuvali njenu snagu i otpornost. 


Prisjećajući se zasluga građana i stavljajući u centar pažnje historijsku i 
odbrambenu ulogu bosanskog naroda, pjesnik ne zaboravlja zvaničnu ulogu, 
utjelovljenu u bosanskom vođstvu, koje se trudi osigurati mir i smiraj, zaštitu 
i sigurnost. Štaviše, ono čuva nezavisnost zemlje usprkos suočavanju sa pro- 
tivljenjem nekih svjetskih sila, čija je namjera nastavljanje proljevanja krvi 
na tlu ove države sve do iskorjenjivanja njenog naroda i njegovih vjerovanja i 


tako stečene kontrole nad zemljom i njenim bogatstvima. 


Član Bosanskog predsjedništva; Haris Silajdžić, u pjesmama arapskih 
pjesnika ima posebnu ulogu. Oni se ne zaustavljaju na njegovom uzdizanju i 
pohvalama osobina koje ga krase, posebno njegove iskrenosti, vjernosti, ple- 
menitosti i spremnosti na pomoć onima kojima je nanesena nepravda, bilo da 
je riječ o pojedincima ili narodima, u vrijeme kad se zemlja gradi i podiže na 
općepatriotskoj osnovi i kad se aktiviraju snage koje će je uzdignuti, podići 
njen ugled i dati joj položaj dostojan nje. Pjesnici u njemu vide ličnost vođe 
koji će bdjeti nad dostignućima ostvarenim uz žrtvu i krv bosanskog naroda. 
Pjesnikinja Maha Bint Muhamed (Maha Bint Muhammad) kaže: 

Ispred kojih je Haris Silajdžić 

Koji poruku časnu pronosi. 

On gradi zidine i zdanja 

On stub je časti i dostojanstva. 

On donosi plemenite blagoslove 
Koji ispunjavaju poljane prostrane. 

Ovakav opis slijedi nakon pjesničke čestitke Bosni na njenoj nezavis- 
nosti i nakon opisa plahovite radosti koju uz čovjeka žive i zemlja i nebo, pa 
čak i životinje i biljke: 

Taj grad svojom ljepotom 
Bistri vodu zdenca najljepša. 
Mostar je pjesma ljubavna 
Puna čežnje i veselja. 

Oko njega ptice poj svoj šire 

I svemir ljepšim čine. 

Sve to prate osmijesi cvjetova 
I u prirodi melodija zamamna. 


Jedan od arapskih pjesnika, Madžid Abid (Mašid “Abrd), čak uspostavlja 
vezu između pobjede koju je Bosna izvojevala svojom nezavisnošću i onoga 
što je preživio Alžir, poznat kao «zemlja miliona šehida» na putu ka istom 
cilju, izjednačavajući u svojim stihovima dvije pobjede i dvije nezavisnosti: 

Sarajevo je sudba stigla 

A uskoro će doći i pobjeda. 
Poput moje domovine Alžira 
Koja je toliko u muci trpjela. 
Sve su se nade ostvarile 

Kad slobodna postala je. 


U drugim pjesmama nailazimo na veličanje preminulog vođe, Alije 
Izetbegovića, koji je izabran za Predsjednika Bosne i Hercegovine 19. no- 
vembra 1990. godine, a preminuo 19. oktobra 2003. godine, kao i prisjećanja 
na ono što je pretrpio uz svoj narod i domovinu i podsjećanje na to kako su 
njegova djela nadahnula pjesnike. Pjesnik Avad Hašim kaže: 

Oprosti mi Alija, jer ja nemam vojnika 
A tvoja je zemlja prekrivena ubijenima 
Ja sam poput nje izgubljen 

Svjedočim da glas o Bosni sam prenio. 
Estetske i tematske refleksije 
Doprinos nasljeđa 

Arapske pjesme posvećene problemu Bosne obiluju riječima religi- 
jskih, historijskih i književnih značenja koja se iscrpljuju iz nasljeđa. Njihova 
upotreba nije namjerna, nego je nadahnuti odgovor pjesnika na stvarnost o 
kojoj govore, odabir kulturnih vrijednosti duboko uronjenih u njihovu ličnost, 
koje je obogatilo njihovo pjesničko iskustvo i doživljaj književnosti. Kao 
najznačajnije vrelo za brojne pjesme javlja se Kur'an Časni. Tako, naprimjer, 
pjesnik Sabir Abdudajim (Sabir “Abd al-Dayim) iz Kur'ana Časnog odabire 
riječi Uzvišenog kojima nas opominje: Tako mi deva što sopćući jurišaju, te 
varnice pod njima sijevaju, i one zorom napadaju, i pri tome prašinu uzvitlaju, 
i pod njom usred gomile upadaju... (Kuran, 100: 1-5). U ovim ajetima nadaju 
se vjerovatno najljepše slike Kur'ana Časnog. Deve su ovdje ona konjica koja 
kamenje kopitima svojim kreše tako da vatra iz njega suklja, a ljudi zorom 
napadaju dok one kopitima prašinu vitlaju. Pjesnik kaže: 

Vidjet ćeš kako Sarajevom ati pobjedu donose 

I dahćući jure 

I vrcaju varnice 

Kovitlaju prašinu pobjede... i jutrom svjetlo vjere pronose. 


Isti pjesnik nam na drugom mjestu skreće pažnju na ono što je objavljeno 

u Kur'anu Časnom o porođajnim bolovima Merjem a.s. dok je rađala Mesiha 
i trenutku njegova rođenja, tj. na riječi Uzvišenog: Tako Merjem zanese ga, 
pa se s njim povuče do jednog mjesta daleka. Poslije nju porođajne muke 
dovedoše do palmina stabla, te zakuka:"Kamo sreće da sam prije ovoga umrla 
i da sam u zaborav potpuno potonula!“ Tada je neko ispod nje dozva:,,Ne budi 
tužna, jer Gospodar tvoj dao je da ispod tebe poteče voda..." (Kuran, 19: 22- 
24) Pjesnik kaže: 

Kad osjeti bolove porođajne 

Spustila se kiša života 

I čedo, boje svemira 

Ponijelo je u desnoj ruci sunce vjere 

A u lijevoj mjesec što izvor života je 

I novi svijet rađa se... 


Borze 


Nailazimo i na navode i značenja koja su pjesnici preuzeli iz kršćanske 


vjere. Pjesnik Abdulah Šeref (“Abd Allah Šaraf) podsjeća nas na iskaz koji 
stoji u Svetom Pismu: Slava Bogu na visini i na zemlji mir ljudima koje ljubi 
(Luka, 2:14) putem stihova: 


Dok djeca jecaju 

I suze se uzdižu ka nebu 

Krila svjetlosti i rane vukova... 

Mir nek je Sarajevu, veselje križu 
Zrak i dani svi natopljeni su smrću... 


Naći ćemo i stihove što asociraju na stihove moderne arapske poezije, 


kakvi su oni iz pjesme Muhameda al-Qarnija (Muhammad al-Qarnr), u kojoj 


kaže: 


Moj ummete, imaš li oslonca 

Ko bi mogao razumjeti bol tvoga vapaja? 

Moj ummete, imaš li zaštitnika 

Kog bi mogao dozvati i kod njeg naći smiraja? 

podsjećajući nas na riječi pjesnika Omera Ebu Riše (“Umar Abu 
Riša): 

Narode moj, ima li za tebe mjesta... 

Da pokažeš hrabrost ili znanje? 

te na njegove stihove: 

Možda će glasovi siročadi 

Srca im kamena otopiti 

Možda su za patnju njihovu čuli 

Ali vitezovi u njima još su usnuli. 

Pjesnik Gazi al-Qusaibi, svojom pjesmom u kojoj kazuje: 

Ali, takva je narav svijeta ovoga 

Nekad nas raduje 

A sada bolno dug naplaćuje... 

oživljava ozračje pjesme Ebu al-Bakae al-Rendija (Abu al- 
Baqa' al-Randi): 

Na ovom svijetu stvari su varljive, ako tren te obraduje 
Znaj da doći će i doba patnje nesretne. 


Bitno je naglasiti kako se u stihovima arapskih pjesnika ponavlja motiv 
utočišta i traženja spasa. Isto tako, u njima se oživljava jedan broj ličnosti 
što su ispisale blistave stranice arapske historije i pod čijim vođstvom su os- 
tvarene mnoge pobjede, a među kojima se u stihovima Abduldževada Tajila 
(Abd al-Čawad Tayil) nalaze Halid Ibn Velid (Halid Ibn al-Walid), Omer Ibn 
al-Hatab (“Umar Ibn al-Hattab), Osama Ibn Zejd (*Usama Ibn Zayd) i Saad 
Ibn Ebi Vakas (Sa'd Ibn 'Abi Waqqas): 

Ali danas od toga nema ni spomena 

Nema nam Halida niti Omera 

Nema nam Ibn Zejda, Sada niti junaka hrabra 
Koji će nas predvoditi, puni časti i dostojanstva. 


Također, usmjeravanje pažnje na obnovu života i nastavak borbe protiv 
okupacije potiče pjesnike da se na više mjesta okrenu kur'anskim ajetima. 
Tako, naprimjer, pjesnik Sabir Abdudajim veli: 

Na perivojima Dženneta.. karavane šehida 
Uzdižu se poput tek procvalih krošanja. 


podsjećajući nas na riječi Uzvišenog: Nipošto ne smatraj mrtvima one 
što su poginuli za Allaha! Naprotiv, oni su živi kod Gospodara svoga i daje im 


se svega... (Kuran, 3: 169). 


Osim ajeta Kur'ana Časnog, u pjesmi Sabira Abdudajima nailazimo na 
direktno navođenje riječi Vjerovjesnika s.a.v.s.: Ja sam Vjerovjesnik, a ne 
laž... Ja sam Ibn Abdulmuttalib, koje je ponovio u bitki na Hunejnu za vrijeme 
povlačenja. Poslanik s.a.v.s. je, ponavljajući ove riječi, ostao čvrsto držeći 


položaj okružen neprijateljem i njegovim snagama. 
Pjesničke slike 


Pjesnička slika u modernom vremenu nije više samo vrsta ukrašavanja 


i uljepšavanja i kritičari se više prema njoj ne odnose kao da je puko 

oneobičavanje odnosa nametnutih potrebom da se izraze novi pogledi. Ona je 
umjetnička praksa koja otkriva moć kreativne mašte što se začinje u pamćenju, 
te nužnost dominantne emocije što je krasi. Isto tako, pjesnička slika se više 
ne smatra ogledalom stvarnosti budući da ju nadilazi u korist onoga što nam je 
poznato kao apstraktna slika, a što obuhvata i mentalnu sliku kao zadržavanje 


doživljaja u ljudskom biću nakon prestajanja djelovanja vanjskog čionioca. 


Pjesnička djela što su ih arapski pjesnici spjevali o Bosni vrve slikama 
u kojima se odražava moć pjesnika da kreiraju pokretnu pjesničku sliku kao 
najvrijedniju vrstu slike. Takvu sliku nalazimo u stihovima pjesnika Adnana 
al-Nahvija: 
Kud su se slave uputile 
Dok trnje pronose na putu visine 


Tu su i slike što objedinjuju poeziju i umjetničke slike u tematskom i 
značenjskom smislu, poput onih u stihovima Adnana al-Nahvija: 
Treperi u nizijama i planinama 
Sjaj veličanstva tvoga i beskrajnih ljepota 
I tvojim poljima šehidi koračaju 
Poput dragulja divnih blistaju. 


Ono što se primjećuje u svim arapskim pjesmama što pjevaju o Bosni i 
Hercegovini jeste da koriste pjesničke slike kako bi prenijele iskustva pjes- 
nika. Pritom treba uzeti u obzir to da one — na emocionalnoj ravni — obuh- 
vataju misli i osjećanja što jasno izražavaju snagu patriotizma, borbeni Žar i 
entuzijazam, a da se pri tom niti jedna ne ostvaruje u formi racionalnih dokaza 
ili argumenata kojima bi skliznula na nivo apstrakcije. Pjesnik Muhamed Said 
Fahru (Muhammad Sa'id Fahru) kazuje: 

Sarajevo 

O palmo ljubavi svjetlosna 

Kojeg je jučer posadila 

Ruka mojih djedova 

Zbog tebe pod uzglavljem mi je trn od ljubavi 

A u postelji nož oštri 
I svijet odjevam 
U vatru... i pepeo. 


Pjesnik ovdje Sarajevo poredi sa palmom, koja u arapskom svijetu zbog 
izrazite visine simbolizira ponos. On iskazuje najbitnije značajke grada, te 
kaže kako je sačinjen od svjetlosti, ukazujući na njegovo mjesto u islamskoj 
vjeri, i zastire njegovu sadašnjost prošlošću, prisjećajući se kako su ga djedovi 
osvajali. U isto vrijeme, objašnjava koliko su grad i on povezani i smatra 
da grad zaslužuje žrtvu, poetskom umjetnošću upućujući na ljubav koja ga 
nagoni da od trnja ljubavi načini uzglavlje, od noža postelju, a od ovoga svi- 
jeta pokrivač od vatre i pepela. Na taj način zatvorilo se poetsko iskustvo i do 
nas prispjele misli, te iskreni i dragocjeni osjećaji pjesnika kroz najuzvišenije 
i najljepše poetske vrijednosti, a da to iskustvo nije obuhvatilo niti jedan ra- 


cionalni argument. 


Nerijetko pjesnici upotrebom određene pjesničke slike, poput ponavl- 
janja riječi, uspjevaju stvoriti vezu sa osjećanjima patriotizma koja ovladavaju 
njima u trenutku prenošenja vlastitog iskustva na čitatelja. Muhamed Ibn Zafir 
al-Šehri (Muhammad Ibn Zafir al-Šahri) pjeva: 

Naše su muke i nesreće najteže 
Njih ne pamti nijedno vrijeme. 


Pjesnik govori o svom narodu koristeći oblik množine, ukazujući na 
nesreće s kojima se nose i koje, također, stoje u množini. Pretražuje historiju, 
ali u njoj ne nalazi nastojanje ravno sadašnjemu. Na čitatelje prenosi svo- 
ja i osjećanja svoga naroda upotrebom slike koja ističe dolazeće i prijeteće 
nevolje, shvatajući da se one ne mogu usporediti sa nesrećama što su se de- 
sile u prošlosti. Dakle, ovaj kompleksni napor koji je usmjeravao čovjeka u 
prošlosti i koji ga usmjerava i u sadašnjosti, najuzvišenija je i najvrijednija 


stvar što ju je pjesnik želio izraziti i dosegnuti. 


U arapskoj poeziji spjevanoj o Bosni uočljivo je to da je namjena svake 


slike da odvede unutar poetskog iskustva budući da je univerzalna i u sug- 


siie 


lasju sa univerzalnim osjećanjima, te doprinosi općem toku pjesme sve dok 
pjesma ne dosegne vrhunac i dok se ne postigne organsko jedinstvo, i to bez 
remećenja slike, bez nesklada njenih elemenata, kompliciranja, nejasnoće i 
zamršenosti. To se jasno uočava u pjesmi Muhameda Ibn Aida al-Oarnija, 
koju je započeo riječima: 

Baci pero i izvuci mač iz korica 

Bosna je sva krvlju prekrivena 


a završio riječima: 


Ako se zlo ovo nastavi 
Ništa od nas neće ostati. 
A kada nas noć prekrije 
Iskra baklje odagnat će tmine. 


Organsko je jedinstvo pjesme realizirano i sadržaj prvog stiha sjed- 
injuje se sa sadržajem posljednjeg stiha pjesme. Pjesnik Bosnu na početku 
preobražava u živo stvorenje koje krvari krvlju Bosanaca, što ga nagoni na 
žurno pozivanje ummeta da bez pogovora pokrene sve raspoložive snage za 
njen spas. Na kraju pjesnik uvjerava Bosnu i cijeli njen narod da će ostati 
najvažnija i da će tminu, koja se spustila na nju, vjerom rastjerati i pretvori- 
ti u svjetlost i sjaj. U ovim pjesničkim slikama nema nikakve nejasnoće ili 
zamršenosti, nema čak niti simbolike. Njihovi elementi slijede jedinstvo ko- 
jim se osigurava razvoj pjesme i njena skladna i jasna zasvođenost. 


Pjesničke slike koje obrađuju pitanje Bosne odlikuju se ekspresivnošću 

i izvjesnom sugestivnošću, budući da značenje izražavaju upotrebom atributa 
prije nego li se ono jasno izrekne. Pjesnikovo duševno stanje pomalja se iza 
ovih indirektnih sugestivnih slika. To se da jasno uočiti u stihovima pjesnikin- 
je Nebile al-Hatib (Nabila al-Hatib) o ubijanju bosanskih žena: 

Krv crvena prekrila je pletenice njene 

Ispod kojih pomaljaju se tuge nebrojene. 

To je bosanka koja Gospodara doziva 

Djevojka čije lice bistro je poput najljepšeg jutra. 

Na ovaj način pjesnikinja je istakla duhovne vrijednosti bosanske žene, a 
da ih nije doslovno spomenula. Naime, iz gore navedenih stihova zaključujemo 
kako je ta žena muslimanka i nevina žrtva. Umjesto da kana krasi njenu kosu, 
krv svjedoči o njenom strašnom udesu i veličini tuge što je osjeća svako ko 
je u ovakvom stanju posmatra. Tako pjesnikinja (žena) opisuje doživljaj i 
osjećanje koji u njoj plamte u trenutku smrti njene sestre po vjeri, izražavajući 
ih pjesničkim slikama što se duboko utiskuju u dušu čovjeka dok sluša njenu 
poeziju jer se njegova duša sjedinjuje sa dušom pjesnikinje, te proživljava 
zajedno s njom i poput nje osjeća bol zbog strašnog prizora. 


Pjesnici često pribjegavaju upotrebi izraza sa faktografskim činjenicama, 
koji daju precizan opis, ali istovremeno otkrivaju i bogatu maštu. Na taj način 
stvaraju slike u kojima je figurativno značenje povezano s doslovnim, kakve 
izazivaju utisak ravan metaforama i poređenjima. 


Pjesničke slike u poeziji arapskih pjesnika o Bosni oslanjaju se na vrijed- 
nosti arapske stilistike. Najprije možemo govoriti o raznolikim poređenjima 
što u velikoj mjeri nose pjesmu i kojima se oblikuje pjesnička slika. 


1. Poređenje 
U poeziji arapskih pjesnika javljaju se sljedeće vrste poređenja: 


Obično poređenje, odnosno poređenje u kojem se javlja poredbena par- 
tikula, kao u stihovima Lejle al-Osman (Layla al-*Utman) o ratu: 
Poput glasa gavrana 
Poput ljuljaške od pijeska užarena 
Poput siktanja zmije pune otrova 
Poput požara što guta polja zelena 
I na zemlji ostavlja tišinu očaja 


U ovim stihovima pjesnikinja, kako bi predočila užas i surovost rata, u 
sva četiri poređenja upotrebljava poredbenu partikulu. 


Stegnuto poređenje, odnosno ono poređenje u okviru kojega se elidira 
poredbena partikula, kao u stihovima Adnana al-Nahvija: 


Na mom nebu krv ćeš vidjeti 
Ona i mjesec i zvijezde boji. 

Pjesnik ovdje usporedjuje krv na zemlji sa zvjezdama i mjesecom što 


ukrašavaju nebo, ne spominjući pritom poredbenu partikulu. 


Sažeto poređenje, odnosno poređenje u kojemu je ispušteno zajedničko 
svojstvo poređenja, kao u riječima Mahmuda al-Sejida Ganima (Mahmud al- 
Sayyid Ganim): 

Dok slušali su govor crnog dušmanina 
Govor pušaka i topova. 


gdje pjesnik ne spominje zajedničko svojstvo poređenja što povezuje 


obraćanje riječima i topovsku kanonadu. 


Prošireno poređenje, odnosno ono poređenje u kojemu se javlja zajedničko 
svojstvo poređenja nalazimo u stihovima Ahmeda Baitaba, gdje zajedničko 
svojstvo poređenja dvaju mačeva jeste izdaja. Vrijedi istaknuti izvrsnost koja 
se u ovom stihu ogleda u poređenju Bosne sa ljepoticom, što je i prekrasna 
personifikacija putem koje pjesnik udahnjuje život nečemu neživom. U isto 
vrijeme pjesnik u ruku međunarodne pravde stavlja mač, te tako povezuje 
materijalno i duhovno, dopunjujući stih i ljudsko srce i ostvarivši vrhunac 


ljepote, iako govori o izdaji. 


Obrnuto poređenje, odnosno poređenje u kojemu je sredstvo poređenja 
učinjeno njegovim sadržajem, a sadržaj učinjen sredstvom javlja se u stihovima 
Huseina Alija Muhameda (Husayn “All Muhammad), gdje sredstvo poređenja 
varira između liste želja i punog mjeseca, dok je sadržaj poređenja svjetlost uma 


i duha u tijelu ljubljene s jedne strane i zenit u podne s druge strane. 


Poređenje po analogiji, odnosno poređenje gdje je zajedničko svojstvo 
poređenja polisintetičko, kao u stihovima Muhameda al-Savija (Muhammad 
al-Sawi): 

Vidiš kako se pomaljaju gore balkanske 
Poput lica djevojke najljepše... 


u kojima je zajedničko svojstvo poređenja Balkana sa djevojkama napr- 


ije dobrota, a potom ljepota. 

Skriveno poređenje, odnosno poređenje u okviru kojega se sadržaj i 
sredstvo poređenja ne uklapaju niti u jednu poznatu formu poređenja. Takvo 
poređenje nalazimo u stihovima Abduldževada Tajila: 

Budi strpljivo, Sarajevo, jer već sutra 
Strpljivima će doći od Boga pobjeda. 


i stihovima Muhameda Ibn Zafira al-Šehrija: 
A rijeka ne može teći bez izvora 
Niti se u boj može ići bez mačeva. 


U ovim stihovima ne postoji jasno, očevidno poređenje, ali analiza stiha 
otkriva da je grad Sarajevo poput žene. Oboje pate zbog gubitka i smrti volje- 
nog u ratu. 


2. Metafora 


Metafora je izražajno poređenje u kojemu je ispušten jedan od korelata. 
Definira se i kao upotreba riječi u prenesenom značenju zbog odnosa sličnosti 
što ga prati kontekst koji priječi da se metafora razumije u njenom osnovnom 
značenju. Sam kontekst može biti eksplicitan ili implicitan. Postoji nekoliko 
vrsta metafore, među kojima su: 


Jasna metafora, odnosno ona metafora u kojoj je ispušten sadržaj, a pre- 

ostalo sredstvo, kao u stihovima Muhameda Saida Fahrua o Sarajevu: 

Ti ljubav si srca ovoga 

Vapaj utihnuli 

Međ trepavicama 

Suza vatrena 

Crvena 

Što razlijeva se po obrazima 

U potocima 

Od vatre i krvi. 


Prigušeni vapaj obično silazi sa usana, a one ovdje nisu spomenute. Suze 
teku iz očiju, ali ni oči nisu spomenute, jer se na taj način ističe naročito 
umijeće izražavanja pjesnika o tome šta mu Kosovo Znači. 

Aludirajuća metafora, odnosno metafora u kojoj se jasno izriče sadržaj, 

a ispušta njeno sredstvo, na koje se aludira nekim njegovim bitnim svojstvom. 
Takvu metaforu nalazimo u stihovima al-Munsifa al-Vehajibija (al-Munsif al- 
Wahayib1) o izbjeglici iz Bosne kojemu se učini da je rat istrijebio njegov narod. 

Niko mu nije mahnuo 

Osim krošanja čempresa 

Svojim zelenim maramicama 

Što drhtale su sred jesenjeg pepela! 


Planinski čempresi odjeveni u kucajuće plamteće zelene košulje 


suosjećaju s tugom prognanika zbog gubitka voljene i domovine. 


Složena metafora, odnosno poređenje dviju struktura ili izraz upotrije- 
bljen u prenesenom smislu zbog odnosa sličnosti, gdje kontekst priječi da se 
izraz razumije u njegovom osnovnom značenju. Primjer za ovakvu metaforu 
stihovi su pjesnika Ejmena al-Rakrakija (*Ayman al-RakrakT) u kojima poredi 
svoje stanje dok piše poeziju o Bosni sa stanjem pjevača. Jer, postoji pjesma 
koja se ispisuje riječima, a postoji i pjesma koja zahtijeva žrtvu u krvi i traži 
da se snažna veza sa domovinom izrazi krvarenjem kroz tintu na papir. U oba 
slučaja krvarenje prati duhovni plamen koji izbija iz teških misli. Ovi stihovi 


ljepotom izraza govore o stvarnom otporu i otporu perom. 


Tropi: U arapskoj poeziji posvećenoj Bosni javlja se veliki broj tropa, 
među kojima su: misaoni trop, koji predstavlja predikativni odnos što se, zbog 
postojanja povezanosti, uspostavlja između glagola ili riječi koja nosi njegovo 
značenje i riječi sa kojom nije u takvom odnosu, pri čemu kontekst priječi da 
se predikacija shvati u svom osnovnom značenju; jezički trop, odnosno sama 
metafora, o kojoj smo ranije govorili i za nju ponudili primjere; metonimija, 
odnosno upotreba riječi u prenesenom značenju koje ne podrazumijeva odnos 
sličnosti, pri čemu kontekst osigurava da ona ne bude shvaćena u svom os- 
novnom značenju. U tropima upotrijebljenim u poeziji o Bosni javlja se veliki 
broj lijepih pjesničkih slika, među kojima se izdvaja presonifikacija kao udah- 


njivanje života neživom. 

Treba ukazati i na to kako je ova vrsta poezije bogata pjesničkim ukrasi- 
ma znanim arapskoj stilistici, kao što je antiteza, koja se zasniva na eksplicit- 
nom ili implicitnom objedinjavanju dvaju oprečnih pojmova u jednom iskazu. 
Ti pojmovi mogu biti u stvarnom ili prenesenom značenju, bilo da su glagoli, 
imena, partikule ili riječi različite vrste. Ovo se jasno vidi u gore navedenim 


stihovima, a naročito u riječima Hamuda al-Samilija (Hamud al-Samīlī): 
Gdje istok zapadom postaje 


Pjesmama pjesnika o kojima govorimo nisu bili potrebni stilski i 
semantički ukrasi da bi ih učinili ljepšim. Štaviše, njihova rečenica sama od 
sebe obiluje elementima arapske stilistike koji učestvuju u prenošenju političih 
ili patriotskih sadržaja što ih pjesnici žele predstaviti. U ovome leži razlog 
zašto antiteza zauzima malo prostora 1 rijetko se javlja u pjesmama druguh 
autora. Jedna pjesma kaže: 

Oni koji su ubijali ovdje 

I na grudima Sarajeva ostavili tragove 
Krvi plavetne i kabure bijele 

Što liče na pahulje snježne. 


Muzika poetskog izraza 


Pjesnici se u pjesmama posvećenim Bosni, među kojima se javljaju 
klasične kaside, rimovana poezija i prozne pjesme, usredotočuju na unutarnju 
muziku kao melodičnost koja objedinjuje riječi i slike, rečenice i duševno 
stanje. Poezija je tu potpuno spajanje značenja i forme, pjesnika, čitatelja i pa- 
triotizma o kojem pjevaju snažnim epskim jezikom kada uspijevaju napustiti 
izvještačenost forme, kao i stilske figure i ukrase kojima se odlikuje lijepa 
književnost na arapskom jeziku. U nekim pjesmama ističe se snaga riječi 
praćena udarima ritma obremenjenim značenjima i aluzijama. Iako rječitosti 
ne nedostaje, ona se ispoljava u jednostavnim i spontanim konstrukcijama, 


lišenim svake izvještačenosti i usiljenosti. 


Usmjerenost pjesnika na značenje katkad skreće pažnju sa preciznos- 


ti i jezgrovitosti izraza, tako da njihovo stiliziranje i konstruiranje postaje 

neuobičajeno i čudno usprkos ljepoti i valjanosti. To se može primijetiti kod 
Ahmeda Baitaba, koji, pjevajući o Sarajevu, želi sročiti pjesmu tako da stihovi 
završavaju riječju što se rimuje sa riječju Sarajevo. Zahvaljujući tome pjesnik 
nalazi riječima koje, makar se i uklapale u pjesmu, pomalo paraju uši. Ovoj 
pjesmi donekle po snazi i ljepoti koja izlazi iz okvira uobičajenog sliči pjesma 
Halida Mazluma. 


Treba istaći da je veliki procenat pjesama rimovan. Međutim, rima 
uvijek dolazi u kontekstu iskaza, jer ga bogati muzikom koja je primjerena 
značenju i u skladu s njim. Ovu činjenicu potvrđuju stihovi iz pjesme Hamuda 
al-Samilija: 

Gdje se djeca svome narodu protive 
Gdje istok zapadom postaje. 

U srcu zemlje gdje koraci ne čuju se 
Na čelu sunca što usplamtilo je 
Gdje krije se duša neba zvjezdana 
Gdje u sjeni ostaju sve visine. 

Tu ključi su sanja najljepša 

Što dodirom izvor u slast pretvara. 


Bitno je ukazati i na prisustvo velikog broja stihova koji su međusobno 
sintaksički vezani prvim polustihom, ali se metrički zaokružuju tek drugim 
polustihom. Isto tako, pjesnici upotrebljavaju sve metrove u klasičnim kasida- 
ma ne usresređujući se samo na jedan metar, iako opis bitaka obično iziskuje 
upotrebu metra tavila. 


Specifičnosti forme i sadržine 
Svaku pjesmu spjevanu o Bosni odlikuju tematske, umjetničke i estetske 


specifičnosti, tako da je istraživač primoran spomenuti one najznačajnije, koje 
karakteriziraju većinu pjesama i ogledaju se u sljedećem: 


Navođenje bosanskih toponima na jeziku kojim se koriste prinudilo je 
neke pjesnike da ih preinačuju u skladu sa zahtjevima metričkih i fonetskih 
odlomaka, tako da među njima ima onih koji naziv «Bosna i Hercegovina» 

pišu spojeno (Halid Mazlum), onih koji riječ «Sarajevo» rasčlanjuju na dva 
dijela (Mahmud al-Sejid Ganim) i onih koji ispuštaju završni waw u nazivu 
grada Sarajeva (Adnan al-Nahvi). 


Emotivna iskrenost jasno se vidi kada pjesnici opisuju svoja osjećanja i 
izražavaju bol i nastojanja. Katkad pjesnici prenaglašavaju opise ratnih zločina 
koji su se desili u Bosni u želji da prikažu svoj doživljaj i pokušaju prenijeti 
taj utisak na čitatelja. Tako se otkriva moć skrivenih vjerskih shvatanja i njena 
upotreba koja ima za cilj da utječe na srca ljudi uopće, a naročito srca Arapa i 
muslimana, i to putem pobrojavanja zločina što ih je neprijatelj počinio protiv 
Bosanaca, a posebno protiv dostojanstva bosanske žene. 


Organsko i tematsko jedinstvo pjesama i vješto prelaženje s teme na 
temu u politematskim pjesmama dolaze do izražaja uz prisustvo unutarnjeg 
svijeta većine pjesnika i isticanje njihove kulture. 


Većina pjesama se udaljava od simbolizma ili drugih pravaca koji podra- 
zumijevaju nejasnost i fantaziju. Ponekad se pjesnici primiču neposrednosti, 
koja im omogućava da se okoriste snagom proze i njenog ritma. 


Ono što u poeziji o Bosni istraživač vjerovatno primjećuje jeste mnoštvo 
glasova pjesnika unutar jedne pjesme, kao i njihova zamjena uloga i pozicije 
u svim pjesmama. Bez predumišljaja i posebne nakane, pjesnici dopunjavaju 
jedan drugoga i na taj način olakšavaju istraživaču da shvati njihovu političku 
viziju i ideološko stajalište, čineći mu ogromnu uslugu, koja se ogleda u treti- 
ranju svih pitanja što ih je porodio rat, njegova sveprisutnost, raprostranjenost, 
raznolikost i dalekosežnost. 


Arapska poezija o Bosni odlikuje se privremenošću, budući da je počela 
nastajati s početkom rata, a njeno je stvaranje završeno sa završetkom ratnih 
dešavanja. Podsjećamo da je rat počeo između 29. februara i 1. marta 1992. 
godine, nakon što su Bosanci izašli na referendum za nezavisnost svoje zem- 
lje i odvajanje od Srbije i Crne Gore, jer su evropske zemlje, da bi priznale 
Bosnu, glasanje naroda postavile kao uslov nezavisnosti Bosne. Za vrijeme 
referenduma agresorska je vojska u nekoliko minuta ušla u Sarajevo kako bi 
dobila kontrolu nad glavnim gradom." 


(1) algaoud.wordpress.com. 

Umjesto zaključka 


Pjesme o Bosni neprestano su objavljivane u listovima i časopisima, te 
na internetskim stranicama. Svjetska liga za islamsku književnost prvo je, pre- 
ko izdavačke kuće Daru-l-bašir (Dar al-bašir) u Jordanu, objavila tri izdanja 
zbirke poezije o Bosni i Hercegovini, koja je sadržavala četrdeset pjesama 
dvadest i devet pjesnika. Dva izdanja su izašla 1993. godine, a treće 1995. 
godine. Izdavačka kuća Maktaba al-obejkan (Maktaba al-'ubaykan) u Sau- 
dijskoj Arabiji objavila je novo izdanje iste zbirke 2005. godine. Vodili smo 
računa o tome da pjesme i predgovor objavljeni u ovoj knjizi budu drugačiji 
od onih u spomenutoj zbirci kako ne bi bilo ponavljanja i kako bismo čitatelju 
predstavili nešto novo. Također, namjera nam je bila pružiti čitatelju priliku da 
se susretne sa dostignućima što zavređuju svaku pohvalu i od trajne su vrijed- 
nosti, a koja je pripremila Fondacija Abdulaziza Sauda al-Babtina za promo- 
ciju poetskog stvaralaštva, budući da se među njenim publikacijama o Bosni 
i drugim izdanjima nalaze one dostojne takve kvalifikacije. Izabrane pjesme 


u ovoj su knjizi navedene abecednim redoslijedom, prema imenima pjesnika. 


Usprkos mnoštvu objavljenih poetskih ostvarenja koja se vezuju za temu 
Bosne, samo zbirka pjesnika Hasana al-Amranija, koja nosi naziv Na Drini 
ćuprija, i koju je objavila kuća Manšuratu-l-miškat (Manšurat al-miškat) u 
Maroku 1992. godine, zavrijeđuje da je ovdje spomenemo. Bitno je naglasiti 
da je pjesnik u svom predgovoru objasnio zašto je naslov zbirke posudio od 
romana bosanskog pisca i književnika, katolika Ive Andrića, Na Drini ćuprija, 
nastalog uoči završetka Drugog svjetskog rata 1945. godine. Autor romana 
kasnije je dobio i Nobelovu nagradu za književnost. Pisac ove zbirke pjesama 
kaže: „Roman Na Drini ćuprija sažima historiju Bosne i Hercegovine od os- 
manskog osvajanja do austrijske aneksije sa specifičnim pogledom njegovog 
pisca, Ive Andrića. Most koji stoji na rijeci Drini izgrađen je 1571. godine n.e., 
odnosno 979. godine po Hidžri po naredbi osmanskog vezira Mehmed-paše 
Sokolovića, rođenog u malom bosanskom selu u blizini Višegrada, selu koje 
je smješteno na ušću dviju rijeka, Drine i Rzava. Vezir je želio da most bude 


veza između dva osmanska područja, Bosne i Srbije." 

Želimo ovdje istaknuti da je objavljeno i više zbirki poezije sa istim 
naslovom Epopeja Bosne i Hercegovine (,,Malhama al-Biisna wa al-Harsak") 
iz pera pjesnika: Adnana al-Nahvija, Muhameda al-Gazalija (Muhammad al- 
Gazalr), Fejsala al-Hadžija, te Muhameda Ferida Abdulhaliga. Objavljena je 
također i knjiga istraživača Harbija Šefika (Harbi Šafig) sa istim naslovom. 
Ipak, riječ «epopeja» ovdje se odnosi prije na krvavi boj nego što asocira na 
sadržaj same zbirke. UZ to, u svim ovim knjigama nisu prisutni primarni uvjeti 
epskog djela, među kojima prednjače nerealističnost i oslanjanje na mitove. 
Skrećemo pažnju i na to da je sirijski pjesnik Halid Mazlum sebi nadjenuo ime 


«Pjesnik Bosne i Hercegovine». 


Arapskoj poeziji koja pjeva o Bosni posvećena je i jedna magistarska 
radnja, koju je uradio istraživač Abdulhamid Muhamed Šuajb (“Abd al-Hamid 
Muhammad Šu“ayb), odbranjena na Fakultetu za arapski jezik odjela Univer- 
ziteta al-Azhar u Mansuri. 


Pjesme napisane o Bosni mnogobrojne su i raznolike. Među njima ima 
onih od manje važnosti, gdje se Bosna samo spominje, dok se njihove glavne 
teme vezuju za opća pitanja. Ova ih je knjiga zaobišla. Tu su i pjesme spjevane 
o Bosni, koje su većinom objedinjene u ovoj knjizi. 


Pjesme o Bosni spjevali su pjesnici iz različitih dijelova svijeta. Ipak, 
postoje područja iz kojih su samo jedan ili dva pjesnika napisala nešto o ovoj 
temi. Isto tako, u stvaranju na ovom polju učešće je uzeo veoma mali broj 
arapskih pjesnikinja. 


Narodni pjesnici u arapskoj domovini ovom su problemu čovječanstva 
ponudili svoj doprinos napisavši zbirke pjesama o Bosni, koje su još uvijek 
dostupne na elektronskim stranicama. Međutim, mi nismo naveli niti jednu 
njihovu pjesmu, iako se neke od njih javljaju u formi napjeva ili se pjevaju 
uz muzičku pratnju, budući da ova knjiga za svoju materiju uzima poeziju 
napisanu književnim jezikom. 


Ima vjerskih organizacija i grupa koje su iskoristile agresiju na Bosnu 


da bi na svojim internetskim stranicama objavljivale pjesme onih pjesnika 

što se opredjeljuju za kritiku «narodne baze i političkog vođstva» u nekim 
dijelovima svijeta. Takve pjesme također smo zanemarili budući da vrijeđaju 
i omalovažavaju, a uz to se javljaju bez imena autora ili lažno potpisane. Sti- 
hovi i strofe kojima se omalovažava bilo koji pojedinac ili država izbačeni su 
i iz pjesama objavljenih u ovoj knjizi, te ispred pjesama objavljenih na takav 


način stoje riječi: Odlomci iz pjesme.... 


Cijenjeni čitatelji imat će kompletan prijevod ove knjige, koji su vrijedno 
i znalački pripremili Elma Dizdar i Mirza Sarajkić. Ono što knjizi daje ljudsku 
i uzvišenu dimenziju, uzmemo li u obzir da je prijevod kulturni proces, jeste to 
da akt njegovog nastajanja donosi dugotrajno prožimanje kultura kako pojedi- 
naca tako i grupa. Prijevodom se izražavaju civilizacijske dimenzije podesne 
za širenje i generaliziranje putem interkulturnog djelovanja u okviru odnosa 
izgrađenih na slobodnoj kulturnoj razmjeni i stvaralaštvu različitih naroda i 
nacija. Prijevod je dijalog koji uključuje kulturna iskustva naroda izražena kroz 
živu riječ. On, u kulturnom i civilizacijskom značenju tog pojma, nije samo 
prenošenje riječi ili ideje iz jednog jezika u drugi, već je u prvom redu živa 
kulturna praksa, koja je sposobna društvena sredstva pretvoriti u stvaralačke 
moći. Prijevod ima potencijal da preobrazi kulturu u dinamičnu i civilizacijsku 
aktivnost sa snagom pobuđivanja društvenih promjena nakon što cijeli svijet 
postane jedan kulturni ambijent, u kojem postoji direktna i svakodnevna inter- 
akcija među različitim kulturama, jezicima i narodima. Prevođenje je ranije 
odigralo temeljnu ulogu u očuvanju svjetskog nasljeđa koje je moglo nestati ili 
se oštetiti usljed brojnih ratova, sukoba i rušilačkog djelovanja prirodnih sila. 
Zbog toga se djelatnost prevođenja smatra neprekidnim dijalogom među lju- 
dima koji pripadaju različitim kulturama i ima moć pozitivnog međudjelovanja 
sa pozicije partnerskog dijaloga između živih kultura. Važnost prevođenja 
ističe se kroz ujednačavanje termina i značenja s ciljem širenja kulture ljud- 
skog roda koja približava narode, briše oštre granice, te smanjuje razdaljinu što 


je među njima uspostavlja postojanje lokalnih kultura. 


KKK 


AY 


Pjesme 
abecednim redoslijedom, prema imenima pjesnika 


43. 

Odlomci iz pjesme: Sarajevo... posljednja civilizacija 


Saad Atija al-Gamidi) 
Sestro Sevilje Bog je s tobom 


I blizanci Kadiz i Mursija. 


Našu civilizaciju koju prethodnici izgradieš 


I vitke minarete njene podigoše 


Upropastila su djeca rasipna 


Što zabavljaju se sa vinom i robinjama. 


Džamije su prodate 


Spomenici u prah pretvoriše se. 


Bog je s tobom, ti što bol si u grudima 


Ti što zvijezda si na bosanskim nebesima. 


Sama patiš, teško li se nama 


Boriš se sa strašnim nakazama. 


I pomoć tražiš noću i jutrima 


A mi ne čujemo, srca nehajna. 


I gledamo dok te dušmanin razara 


I kako nestaješ trena svakoga. 


(1) Saad Atija al-Gamidi je saudijski pjesnik. Ova pjesma objavljena je u broju 53. časopisa al-Bayan, 
koji izdaje Islamski forum u Londonu. Juli 1993. godine, str. 49-50. 


_45- 


Neprijatelj te na najveće muke stavlja 


I bez milosti mučki te razara. 


Ubijaju stare i nemoćne 


Zatvaraju i muče nedužne- 


Mlijeko je krv u ovoj zemlji 


Hrana su leševi ledeni. 


Ranjenik u smrti traži spasa 


I pomoći se nada od svog dušmanina. 


Mi smo te izdali dok drugi narodi 


Za braću svoju spremno su ginuli. 


Bog je sa tobom, dok nebo plamti 
I dok pucaju stijene i hridi. 


Mi ti dajemo samo lažna obećanja 


I čednost tvoju kitimo opsjenama. 


I samo se gubimo u obećanjima 


Kao što ti umireš u mukama. 


Jer mi.. mi... neznamo mi 


Da izgubili smo te u mrkloj noći. 


I jedni druge oplakujemo 


Dok ti duša tvoja zamiče u ništavilo. 


KKIKIKIK 

Mostar 


Selim al-Nuvajsiri © 
Mostar je najljepši grad svijeta ovoga 
U njemu stanuje ljepota sama i svjetlost blistava. 


On u budućnost sa čežnjom i nadom gleda 
Kako bi ostao na svijetu plam čovječanstva. 


Mostar, dom je znanja i dom kulture 
I u njemu staze su do plavetne visine. 
On se blista na usnama vremena poput osmijeha 


A na njegovoj zemlji ljepota iskona je prosuta. 


Dušmanin crni na ljepoti mu je zavidio 
I zdanja njegova pun zla je srušio. 


U grad je tiho sa svojim hordama ušao 
Potajice svojim silnim oružjem je krenuo 


Nisu imali milosti ni za djecu nemoćnu 
Ubijali su staro i mlado, sve što im je došlo pod ruku. 


Zlu njihovom nisu umakle ni starice 


Niti čedne djevojke bosanske. 


(1) Selim al-Nuvajsiri (Salim al-Nuwaysirt)je libijski pjesnik. Ova pjesma objavljena je na internet str- 
anici: http://www.sarayanews.com. 

Porušili su kuće i stara ognjišta 


Sa zemljom sravnili kubbeta džamijska. 


Nek sasuši se ruka dušmanska 


Što izdala je sve i prolila krv komšija. 


Mostar se ugušio pod zlom barbara 


Nestala je ljepota njegovigh minareta. 


Mostar je najljepši grad svijeta 


Na njegovim brijegovima ruža krvlju cvjeta. 


Mostar će tugu svoju u radost pretvoriti 


Jer gradovi islamski ne žele tužni biti. 


Nad njim će blistati ime Božije najveće 


Kao nada, novi početak i sunce plamteće. 


ZKIKIKIK 

Žeravica u ruci 


Šihab Muhamed Abduhu Ganim“ 


Šta god da spletkare tvoje nebo ostat će 
Luka s koje slijevaju se ljepote Božije. 


U inat njima, tvoja će nebesa 
Zasvodniti sjajem sva kubbeta. 


Nebo tvoje u u noći života 
Uštap i grozdovi zvijezda. 


Nebo tvoje ponad svih objava 
Daleko je od svakog opisa. 


I u Kur'anu, u ajetu svakome 
Nadnaravan dokaz krije se. 


Ali nekakva mržnja drevna 
Čini ljude slijepim i srca im ispunjava. 


Još od doba Poslanika postoji ta mržnja 
I ostala je sve do našeg vremena i dana ovoga. 


Na svakom djeliću zemlje tvoje smutnja je 
U sjenama zasjede prave duše nevjerničke. 


(1) Šihab Muhamed Abduhu Ganim (Šihab Muhammad “Abduhu Ganim) je pjesnik iz Jemena. Ova 
pjesma objavljena je na internet stranici: http://www.mtmyzat.org. 

A mi smo vjeru svoju upropastili 
I na međusobnu ljubav zaboravili. 


Muslimani su nakon slave i časti 
Zajedljiva plemena postali. 


Pogledaj Mogadiš i Bejrut 
Alžir i u mukama Kabul. 


I koliko se ratova na poluotoku desilo 
Koliko je mrtvih i koliko mezara iza njih ostalo. 


I dječije radosti su utihle 
Zbog straha koji Jerusalem proždire. 


I ovo Sarajevo jeca u ranama 
Svaki je dan pozornica krvava. 


Na kojoj ubijaju muslimane 
Kao da su janjad krvi jeftine. 


Ogromna je mržnja dušmanina 
Nadmašili su u zlu i samog Hulaga. 


Oni su ponovili ludilo fašista 
I sve to pred očima Zapada. 


I ko god da ovim svijetom vlada 
I za njega ostaje samo nesreća. 


Velika je mržnja protiv islama 
I strah da proširi se svjetlost njegova. 


Pa zar može u srcu Evrope biti država 
Koja će živjeti islam i pozivati u njega?! 

Bosanska djeca za Poslanika su se borila 
Ali njih nisu pomogla braća njihova. 


Koliko su našeg naroda ubili u majčinim utrobama, 
Koliko su na ovoj zemlji silovali djevojčica? 


Pa gdje je Salahudin, gdje je Halid, 
Gdje su Božije sablje i mačevi? 


Naši narodi u visine zidaju zdanja 
Ali svijesti i morala kod nas više nema. 


Sve naše priče i kazivanja 
Pjesnička su šaputanja u praskozorja. 


Sarajevo, budi strpljivo jer doći će nova jutra 
I ti ćeš vidjeti još mnogo ljepših dana. 


Sarajevo, budi strpljivo jer nisu zasvagda 
Vojske tirana i horde krvoloka. 


Sarajevo, budi strpljivo i znaj da je mnogo 
Neprijatelja pred snagom vjere zauvijek skončalo. 


Sarajevo, budi strpljivo dok u ruci ti je oganj i žeravica 
Jer neprijatelj uvijek plati za zvjerstva svoja . 


Sarajevo, budi strpljivo jer u inat svima 
Neće nestati sjaja sa tvojih nebesa. 


KKK 

Sarajevo 


Salih al-Šadi 9 


U nama budiš vulkane i svjetolsti 

Kada samo sami 

Ali i onda kada smo svi zajedno. 

Svoje smo duše otkrili u ovo vrijeme nasilja 
I kada sve što kazali smo bila su izvinjenja 
I kada smo dotaknuli dno poniženja. 
Toliko da strepimo od pomena na ponos 
Ili kazivanja o minulim legendama... 

Da, mi smo prvi koji slavu su naslijedili 

I odmah je izdali. 

Da, mi smo prvi koji su naselili 

Poluotok u okeanu nemirnome. 

I naše su hartije pocijepane 

I mi smo ljudi bez svijesti ikakve... 

I vjere čvrste! ? 

Sarajevo jeca u mukama 

Za djetetom 

I srcem što prerano presta da kuca. 
Sarajevo šalje posljednje vapaje: 

Ali, nažalost, muslimani nemaju odgovora. 


Jer porazio ih je zapad, potukla poniženja. 


(1) Salih al-Šadi (Salih al-Šadi) je pjesnik iz Saudijske Arabije. Ova pjesma je objavljena na stranici: 
www.al-saharaa.com. 

I munare su spalili 

Svodove srušili 

I sve prekriše mržnje i nemilosti. 
I posljednji damar je utihao 

I posljednji tračak nježnosti je nestao. 
U sve se strah uvukao. 
Dušmanin je sve razorio 

Spalio i ubio. 

Lugovi su crveni od krvi postali 
A do večeri 

Prekrili su ih svježi mezari. 

Još nad bole od Kudsa rane 

Ne daju nam mira niti sna... 
Nesreća nas izjeda... 

Bič poniženja drži nas robovima 


I sunce nam priječi laž i neprvada. 


KKK 

Pismo zemlji koja umire... Bosni 


Saliha Gabaš 9 


Pustite nas da umremo 

Ostavite sablju da visi na zidovima 

I bitke bije sa ogledalima 

Da na njima sjvjetlucaju vaša ordenja 
Pustite da da poezija 

Jezdi 

Gdje god je poželjela 

I posmatra kahvu 

Koja se ispija u povečerja 

I kako se haljine trepere 

U strahu od pomračina 

I kako se pred spavanje 

Pripovijest kaziva 

O našim vitezovima 

I kako svjetlost žubori 

Iza naših sanjarija 

I skriva njihove oči 

U samotnim pećinama 

Pustite nas da umremo 

I nemojte plakati dok pjevate na noćnim zabavama 
I ne tugujte dok ste okruženi veseljima 


I sjećanjima koja su ubila 


(1) Saliha Gabaš (Saliha Gabaš) je pjesnikinja iz U.A.E. Ova pjesma objavljena je u njenoj zbirci poezije 
Zrcala koja to nisu, te na internet stranici: http://www.m-naghm.com. 

Svaku toplinu na zimskome putu 

I nemojte otići sa sijela 

Možda će vam nedostajati uživanja 
I umjesto nas prenesite izvinjenje 
Izrazima razdraganim 

Dok plešete i ljubite pehare 

I bogatstvom se rasipate 

Prekrit ćemo vaše sramote 

Zrakom što nam je odjeća 

Istjerat ćemo sve što ima bose noge 
Da potkujemo riječi koje nisu kazale 
Bilo šta o nama. 

Sve ćemo vijesti o nama skriti 

U vaše govornice 

I međ korice historije 

Samo nas pustite 

Da prestanemo kucati poput damara 
Koji kada umre 


Više ne kuca. 


KKK 

Sarajevo 


Tahir al-Atabani © 


Ova je zemlja bila naša 

Sve poljane i brda sva 

Ova je zemlja bila naša 

Po njoj su hodili osvajači 

I na svakom mjestu stoje heroji 

Na njenim obrazima nade smo sadili 
Njoj smo svu ljubav darivali 

I na njoj smo konje naše krotili... 

Ali danas ništa nije kao prije 
Ruševine su sve što ostalo je 


Svud naokolo samo su ruine... 


KKK 


(1) Tahir al-Atabani je pjesnik iz Egipta. Ova pjesna je objavljena u njegovom divanu Prognani konj, 
kojeg je štampala Svjetska liga za islamsku književnost u Aminanu 1998. godine. 

Lekcija iz historije 
Abduldževad Saad” 


Sred Sarajeva zastani 

Rasuli su nas po ulicama grada 

I djecu nerođenu ubili su svojim rukama 
Pomutili su bistrinu čednih djevojčica 
Njihove vojske horde su barbarske 

Krv im nije od roda ljudskoga 

Da li ponovo slike bolne nadiru 

Ili to vidim Kuds kako se guši u plamenu? 
Na istoku nije se podigla sablja 

I ispraznila pehare od zlata 

Nije prešla rijeke 

I spasila ono što od muslimana ostalo je. 
Sjetili smo se 

I skupili 

I složili 

Da im pomoć pružimo 

U hrani 

I odjeći 

O Ebu Me'munenaš istok 
Istok je vapaja 

Prazan govor naša je sablja 

Lažna je svaka naša zora 

Slomio nas je 

Ponizio 

Sjaj tužnih kruna. 


KKK 


(1) Abduldževad Saad (“Abd al-Gawad Sa“d) je egipatski pjesnik, a njegova je pjesma objavljena na 
stranici elektronskog lista za mlade: http://www.shbabmisr.com. 

Budi strpljivo, Sarajevo 
(Izbor) 


Abduldževad Tajil«" 

Samo o tebi mislim i sva zemlja strepi 

Od jutra ranoga pa sve do duboke noći 
A ti stojiš prkosno i ne padaš u očaj 

I sve što učini rod ljudski 
Samo je sramota jer tebe smo zaboravili. 

Noć je kao vječnost duga i njeni su treni beskrajni. 
Muslimane su ubijali na njihovim pragovima 

A mi smo samo stajali i tužne riječi izgovarali. 
Kao da o njima nismo ništa znali 

Kao da sluha ni vida nismo imali. 
Svoje smo dlanove u dovi podizali 

Kada domove je rušio dušmanin bezvjerni. 
Slali smo im riječi podrške i pomoč 

Kako bi nesreća prestala. 
Samo o tebi mislim, Sarajevo 

Presahle su tvoje vode i cvijeće je uvehlo. 
Avioni su munare srušili 

I smrt na sve strane širili. 
Po tvojim poljima svud je smrt i vatra 

Koja ništa živo pred sobom ostavlja. 
Po tebi su suze jetima rasute 


Krv staraca i vapaji djece svugdje čuju se. 


(1)Abduldževad Tajil je pjesnik iz Egipta. Ova pjesma objavljena je u časopisu Faysal, Rijad, broj 197, 
maj 1993, str. 90. 


_ 58 - 


Krvoločni vukovi sve ubijaju 
Žalosni krici večer razdiru. 
Ali naš je ummet sve to mirno gledao 
Kao da u srcu nam samo je kamen tvrdi ostao. 
I sva zemlja postala je tijesna 
Svako selo, svaki grad i ulica. 
Ali niko za patnju vašu nije brinuo 
Niko akciju odlučnu nije poduzeo. 
Samo mislim na tebe, Sarajevo 
U tebi ni vrabac ni san nije ostao. 
Tvoje su noći pune nakaza 
Zlo i nesreću sije ruka dušmanska. 
Svete ti se zbog neslavne prošlosti 
I zbog istine od koje se ne može pobjeći 
Da u ovim zemljama bili su nejaki 
I da nikakva traga nisu ostavili. 
A osvajači i vojska Božija svi su klicali 
Bog je najveći i vjera će pobijediti. 
Ali danas od toga nema ni spomena 
Nema nam Halida niti Omera 
Nema nam Ibn Zejda, Sa'da niti junaka hrabra 
Koji će nas predvoditi, puni časti i dostojanstva. 
Sablje su mirne u koricama 
Umjesto njih samo strah i strepnja u nama. 
Budi strpljivo, Sarajevo, jer već sutra 


Strpljivima će doći od Boga pobjeda. 


KKK 

Odlomci iz pjesme: Zahvalnica bosanskome djetetu 


Abdurahman Ibn Salih al-Ašmavi""? 


Hvala vam braćo u islamu 
Na bezosjećajnosti i nemaru 
Hvala Vam na cijenjenoj šutnji 
Jer vas mudrost i urednost krasi 
Hvala vam, također, na izdaji 
Mi nismo vidjeli takve odlučnost i hrabrosti 
Hvala vam jer već mjesecima 
Slušamo priče o pomoći i brigama. 
Ali i na ponekom blaču tihom?! 
I na milosti djetetu sirotom?! 
I na vašim srdačnim zakletvama 
Da doći će kraj našim ranama?! 
Hvala vam dragi muslimani 
Jer su mi ostali rođaci već počeli zavidjeti. 
Dok nas ubijaju i proganjaju 
Vaša se lica za zastore krvnika zaklanjaju. 
I naslađujete se pričama 
O našim mukama, smrtima i zbjegovima. 
Dok naše žene dozivaju bolno 
Ne vidimo nikoga ko bi pomogao. 


Minareti nam se ruše pred vašim očima 


(I) Abdurahman Ibn Salih al-Ašmavi (“Abd al-Rahman Ibn Salih al-'Ašmawt)je pjesnik iz Saudijske 
Arabije. Ova pjesma je objavljena u njegovom divanu Poetska pisma, kojeg je izdala knjižara Obe- 
jkan u Rijadu 2006. godine. Vidjeti stranicu 89-93. 

I komadaju tijela svijeta nevina. 
U pepeo pretvaraju se naši domovi 
I sve to na televiziji gledate vi. 
Baš kao i što nam siluju djevojke čedne 
I ubijaju bebe koje nisu ni prohodale. 
Gledate kako uzimaju djevojčicu od pet godina 
I ubijaju je u najstrašnijim mukama. 
Vidite koliko je naših očeva bez svoje čeljadi 
Gledate na hiljade i hiljade siročadi. 
Gledate kako Evropa zemlju nam razara 
I kako javno potvrđuje svoja zlodjela. 
Molim Gospodara za oprost što zulum vam učinih 
Jer vi ste vašim riječima naše mahane izbrisali. 
Neprijatelju ste jasnu poruku poslali 
Koju ste perom i suzama napisali. 
A o našoj sramoti pričaju vaši ljudi 
Spominju je žene i dječaci. 
Naše suze i neprestani jecaji 
Jasna scena od koje će nastati filmovi. 


KKK 

Zla civilizacija 
Abdurezag Ibn Hamud al-Zahrani") 


Smutnje dolaze i prolaze, na nas slomiše kušnje teške 


Najteža je potvora! Duša nam je umrla, pamet nestala. 


Čudni su oni ljudi koji prava brane i istini pozivaju 
Stotine nevinih ubijeni su, suze posvud teku, a oni kao da ne 


primjećuju! 


Pozivaju na pravdu među bezbrojnim leševima što ubi ih ruka 
zločinačka 

Noću nepravdu odagnavaju, i na mir pozivaju kad sunce izađe sa 
istoka! 


U ovoj dolini duge i patnje posvud su utvare, vatra i ruševine 


I sretan je samo onaj koji svoj dom sagradi ispod prašine! 


O civilizacijo licemjerja i laži, O civilizacijo tuge i muke 


U tebi se nevini posvuda ubijaju i tome duše se ne čude! 


O svijećo istine koju ugasili su strašni vjetrovi 


U ovoj zemlji ostali su samo uzdasi i vapaji! 


Ovo vrijeme najgore je čedo povijesti, puno zla i obijesti 


U njemu se bez straha ubijaju nevini i šejtan posvud vrhuni! 


(1)Abdurezaq Ibn Hamud al-Zahrani (“Abd al-Razzag Ibn Hamiid al-Zahrant) je pjesnik iz Saudijske 
Arabije. Ova pjesma objavljena je na internet stranici: http://www.islamport.com. 


«bI 


Ali ne dam očaju da ovlada dušom i želim svemir lijepim vidjeti 
Kao i ljude koji će svojim neprijateljima pravdom, a ne mržnjom 


uzvratiti. 


Nada moja je kod Allaha, Gospodara svjetova, što čovjeka stvori, 


Da islam će ponovo zablistati i svijet spokojem i svjetlošću prekriti. 

Sarajevo: princezo lugova 


Abdurezak Kilu!? 


Kada... u koje doba 
Princezo lugova 

Kada ćeš 

Odjenuti 

Svoje odore zelene? 

I postati onakvo 

Kakvim su te oči zaljubljene 


Uvijek gledale! 


Sarajevo 

Princezo lugova 
Kaži mi: 

Rijeke krvi 

Kada će presušiti 
Međ zidinama 

U snovima 

U tvojim domovima 
U sokacima 


I na pijacama? 


Sarajevo 


(1) Abdurezak Kilu (“Abd al-Razzag Kilii)je pjesnik iz Sirije. Ova pjesma objavljena je na internet str- 
anici: http://kilo jeeran.com. 

Prineczo lugova 

Kaži mi: 

Dokad će te kidati 

Od kuršuma 

vrhovi kruti? 

Do kada će se zarijevati 
U tvoje pletenice 


Tamne? 


Sarajevo 

Princezo lugova 

Kaži mi: 

Dokad 

Osmijeh daleko će biti 
Od tvojih usana 

I do kada će biti 
Melodija njihova 
Zgasla i zaboravljena? 
Sarajevo 

Proncezo lugova 

Kaži mi: 

Do kada će zemlja tvoja 
Biti ovakva? 

Puna tuge, patnje i vapaja 
I bezglasja? 

Sarajevo 

Princezo lugova 
Jadna i zaboravljena 
Kaži ti meni: 

Kada će se tebi vratiti 
Cvijetovi prelijepi? 


Pojem ptica 

Kada će se nebesa tvoja 
Ispuniti? 


I uzdasima zaljubljenih? 


Sarajevo 

Princezo lugova 

Kada ćeš objaviti 

Da bol je 

Prestala?I 

Ima li tuzi kraja? 

Da se nasmijemo i obradujemo 
I da razglasimo 

Da svanula su nova jutra 
U lukama lica tvojega 

I na obalama tvojih obraza 
Sarajevo 

Princezo lugova 

Kada... kada? 

Razgovor sa ubijenim 


Abdulaziz Džuvejda"! 


Polahko 

Na našim obzorjima ne postoji nada 
I šta želiš sa tim silnim sabljama? 
Da počuješ zvekete? 

Kako da ih čujete 

Kad od sablji ostale su samo korice drvene? 
I šta želiš od vranih ata? 

Da počuješ rzanje? 

Kako to 

Kad svo viteštvo lažno je? 

Sarajevo u krvi nestaje 

I za njom 

Novi Kuds je 

Kojeg će Arapi sazdati 

Polahko, život ćeš mi uzeti 

I daleko od mene krik pusti i zavapi 
Šta ti mogu dati Arapi 

Šta želiš od njih 


Jučer smo 


I bili vitezovi. 


(1)Abdulaziz Džuvejda je pjesnik iz Egipta. Ova pjesma objavljena je na internet stranici: http://www. 
abyat.com. 

Ako bi nas pozvali 
Mi bi smo u pomoć pritekli 
Ali, to nekada bilo je 
Jer sada nema sablje 
Samo riječi srdite 
Poput lave vulkasnke 
Šta nas je to snašlo, o Arapi? 
Postali smo topovsko meso 
Bez časti i dostojanstva 
Samo prazne riječi zborimo bez prestanka 
A nikome pomoći ne možemo. 
Ovo nas Sarajevo zaziva 
I samo nevjernik pomoć mu pruža 
A kod nas samo galama i propovijedi 
Ustaj Poslaniče i nas spasi 
Jer vjera je Božija poražena 
Pa zar ćeš na to miran ostati? 
O Halide 
O Ibn Velide 
O sabljo britka 
Umorno je ovo srce 
O vjernici ustanite 
I tišinu mezarja prekinite 
Jer među nama 
Nema čovjeka 
Čak nas se i žene stide 
I sažgaše nas sramote 
3 
Od tebe tražim pomoći Božiji poslaniče 
U tebe se uzdam Božiji poslaniče 
Koji si nekoć sam širio vjeru 


A sada smo nakon tebe brojni postali 

